title: C++14

text: Päättely voidaan laajentaa koskemaan metodin paluuarvoa:


title: C++14

text: Metodi codice_10 palauttaa codice_11.


title: C++14

text:
"Anonyymeillä inline-funktioilla" (lambda-operaattoreilla) on mahdollista lisätä lyhyitä metodeja:
C++14 ei vaadi konkreettisia tyyppejä lambdassa vaan ne voidaan määritellä codice_12 -tyypillä.


title: C++14

text: Muuttuvatyyppisen datan käsittelyn puutteen korjaamiseen on esitelty "variable templates".


title: Santa Catalina (saari)

text: Santa Catalina () on saari, joka kuuluu nimensä mukaisesti San Andrés, Providencia y Santa Catalinan departmenttiin Kolumbiassa.


title: Georg Friedrich von Martens

text: Georg Friedrich von Martens (22. helmikuuta 1756 Hampuri – 21. helmikuuta 1821 Frankfurt) oli saksalainen juristi ja diplomaatti. Hän oli vuosina 1783–1808 Göttingenin yliopiston oikeustieteen professori.


title: Georg Friedrich von Martens

text: Martensin tunnetuin kirjallinen tuotos on "Recueil des Traités", joka oli aikanaan tärkein kokoelma kansainvälisiä sopimuksia, julistuksia ja muita säädöksiä. Laajamittaisen sopimuskokoelman neljätoista ensimmäistä nidosta ilmestyivät Martensin elinaikana vuodesta 1791 lähtien, mutta teossarjaa jatkettiin vielä pitkään hänen kuolemansa jälkeen. Viitenä sarjana ilmestynyt kokoelma käsitti vuoteen 1944 mennessä yhteensä 126 nidosta.


title: Angola kesäolympialaisissa 2000

text: Angola osallistui Sydneyn kesäolympialaisiin vuonna 2000 30 urheilijan joukkueella. Maasta osallistui urheilijoita yleisurheiluun, koripalloon, käsipalloon, ammuntaan ja uintiin. Angolan lipunkantajana avajaisissa toimi uimari Nádia Cruz. Maa ei saavuttanut kisoista mitalia.


title: 2,5-bis(hydroksimetyyli)furaani

text: 2,5-Bis(hydroksimetyyli)furaani (CHO) on heterosyklinen ja aromaattinen alkoholeihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muun muassa polymeerien valmistuksen raaka-aineena.


title: 2,5-bis(hydroksimetyyli)furaani

text: 2,5-Bis(hydroksyylimetyyli)furaania voidaan valmistaa uusiutuvista biopohjaisista materiaaleista. Käytettyjä menetelmiä ovat muun muassa furfuryylialkoholin ja formaldehydin välinen reaktio, jota voidaan katalysoida karboksyylihapoilla, happamilla ioninvaihtohartseilla tai zeoliiteilla. Sitä saadaan myös pelkistämällä hydroksimetyylifurfuraalia.


title: 2,5-bis(hydroksimetyyli)furaani

text: 2,5-Bis(hydroksyylimetyyli)furaania voidaan käyttää polymeerien kuten polyuretaanivaahtojen ja polyesterien ja hartsien valmistamiseen. Siitä voidaan myös valmistaa lääkkeitä ja kruunueettereitä.


title: Eero Sipilä

text: Eero Aukusti Sipilä (27. heinäkuuta 1918 Hailuoto – 18. toukokuuta 1972 Kajaani) oli suomalainen taidemusiikin säveltäjä, musiikkipedagogi, urkutaiteilija ja kuoronjohtaja.


title: Eero Sipilä

text: Eero Sipilän vanhemmat toimivat opettajina ensin Hailuodossa ja sen jälkeen Sievissä. Valmistuttuaan ylioppilaaksi Kokkolan Suomalaisesta Yhteislyseosta 1936 Sipilä kirjoittautui Helsingin konservatorioon (Sibelius-Akatemiaan), Helsingin yliopistoon (pääaineenaan musiikkitiede) sekä Helsingin kirkkomusiikkiopistoon. Talvisota, jatkosota ja Lapin sota keskeyttivät opinnot vuosien ajaksi useaan otteeseen. Filosofian kandidaatin tutkinnon Sipilä suoritti 1941 (pro gradun aiheena Rudolf Lagi), Helsingin kirkkomusiikkiopiston päästötutkinnon 1943 ja Sibelius-Akatemian urkudiplomin 1945. Lisäksi hän suoritti opettajan tehtäviin vaaditut tutkinnot ja harjoittelut.


title: Eero Sipilä

text: Sävellystyötä tukevia opintoja Sipilä suoritti Leevi Madetojan ja Sulho Rannan johdolla. Sodan päätyttyä hän sai säveltämisessä yksityisopetusta myös Aarre Merikannolta.


title: Eero Sipilä

text: Sipilä toimi Kajaanin seminaarin laulun, musiikkiopin ja soiton lehtorina 1945–69 sairauseläkkeelle jäämiseensä asti. Esiintyminen urkutaiteilijana jäi satunnaisia konsertteja lukuun ottamatta pian opetustyön varjoon. Hänen seminaarissa johtamansa Kalevalakuoro sai laajalti kiitosta erityisesti uudenlaisen, eurooppalaisen laulutapansa ja vanhaa ja uusinta musiikkia sisältävän ohjelmistonsa vuoksi.


title: Eero Sipilä

text: Sipilän asiantuntemusta käytettiin laajalti hyväksi sekä musiikkipedagogisissa yhteyksissä että urkujen rakentamisessa. Hän myös toimitti kaksi merkittävää kuorokokoelmaa: "Mieskuorolauluja 1400-luvulta nykypäiviin" (1965) sekä "Kuorokirja – sekakuorolauluja seitsemältä vuosisadalta" (1963, yhdessä Jorma Pukkilan kanssa).


title: Eero Sipilä

text: Sipilän suppeahkossa sävellystuotannossa keskeisessä asemassa ovat kuoromusiikki, urkuteokset sekä kamarimusiikkisävellykset. Varhaisimmat, 1940-luvulla valmistuneet yksinlaulut ovat tyyliltään vielä lähellä Yrjö Kilpisen tuotantoa. Sipilän rakkaus vanhaa musiikkia, erityisesti gregorianiikkaa ja keskiajan musiikkia, kohtaan alkaa näkyä 1950-luvulla valmistuneissa teoksissa. "Jousitrio" (1952) perustuu gregoriaanisen sielumessun Lux aeterna -teemaan, ja urkupartita "Nun komm’ der Heiden Heiland" käyttää monia keskiajan musiikin tekniikoita, muun muassa Dufay-tyylistä harmoniikkaa. "Partita puhallinkvintetille" on muodoltaan barokin tanssisarja uusklassisella harmonialla ryyditettynä. Sovituksissaankin – esimerkiksi kolmiääniselle sekakuorolle – Sipilä välttää sovinnaista äänenkuljetusta ja soinnutusta.


title: Eero Sipilä

text: Eero Sipilän modernistisena läpimurtoteoksena voidaan pitää motettia "Super flumina Babylonis" (1963), jonka kantaesitti Harald Andersénin johtama kamarikuoro Cantemus. Andersénin työ suomalaisen kuorolaulun tason kohottajana tarjosi hedelmällisen maaperän Sipilän sävellystyölle. Andersénin johtamat Radion Kamarikuoro ja Klemetti-Opiston Kamarikuoro kantaesittivät seuraavina vuosina kaikki Sipilän a cappella -kuoroteokset "Miserere" (1965), "Fot mot jord" (1969, teksti Elmer Diktonius) sekä "Himmel och jord skola förgås" (1969?).


title: Eero Sipilä

text: Sipilän vokaalimusiikkituotannon kulmakiviä ovat myös Wilhelm Buschin teksteihin sävelletty laulusarja "Schein und Sein" (Ulkokuori ja todellisuus, 1966) sekä Kirsi Kunnaksen runoihin sävelletty laulusarja "Tiitiäisen satupuusta" (1971), jonka ensimmäinen versio oli lapsikuorolle sävelletty "Viisi laulua koulukuorolle". Se lienee Sipilän tunnetuin ja esitetyin teos.


title: Eero Sipilä

text: Eero Sipilän pääteoksena voitaneen pitää solisteille, kuorolle ja orkesterille sävellettyä teosta "Te Deum laudamus" (1967–69), joka pitkän odotuksen jälkeen sai kantaesityksensä Okko Kamun johtamassa Radion sinfoniaorkesterin konsertissa Helsingin Kallion kirkossa 9. toukokuuta 1972. Säveltäjä oli läsnä kantaesityksessä, joka lehdistölakon vuoksi jäi vaille laajempaa huomiota. Sipilä kuoli kotonaan Kajaanissa vain yhdeksän päivää teoksensa kantaesityksen jälkeen.


title: Eero Sipilä

text: Viimeisinä vuosinaan ennen kuolemaansa Sipilä oli suuntaamassa mielenkiintoaan yhä enemmän instrumentaalimusiikkiin. Varhaiseen jousitrioon perustuva "jousikvartetto Lux aeterna" (1972) jäi hänen viimeiseksi valmistuneeksi teoksekseen. Yhdessä viimeisistä kirjeistään Sipilä sanoo pitävänsä sitä pääteoksenaan. Urkuteokseen "für Orgel" perustuva "Sävellys orkesterille" (1971) sai kantaesityksensä säveltäjän kuoleman jälkeen Radion sinfoniaorkesterin Kajaanissa pitämässä konsertissa. Alkuperäinen urkuteos sai kantaesityksensä säveltäjän satavuotismuistokonsertissa 28.10.2018. Hänen työpöydälleen jäi keskeneräisenä teoksena "Sarja suurelle orkesterille".


title: Lassi Hirvonen

text: Lassi Hirvonen (s. 2002) on suomalainen tanssija ja lapsinäyttelijä, joka tuli tunnetuksi "Billy Elliot" -musikaalin nimiroolistaan Helsingin kaupunginteatterissa vuonna 2015. Hän näytteli sitä vuorotellen Amos Brotheruksen ja Henrik Björklundin kanssa.


title: Lassi Hirvonen

text: Hirvonen on entinen katutanssija, ja harrastaa nykyään rumpujensoittoa ja balettia. Hän on esiintynyt Winning Team -bändin musiikkivideolla 2014, useissa katutanssikisoissa (pronssia ja kultaa soolossa sekä pienryhmässä vuonna 2014), Melodi Grand Prix’n taustatanssijana ja Tanssikoulu StepUpin mainosvideolla. Elokuvassa "Kunnon dinosaurus" hän ääninäytteli Arlo-dinosaurusta.


title: La La Land (soundtrack)

text: La La Land: Original Motion Picture Soundtrack on musikaalielokuvan "La La Land" (2016) soundtrack-albumi. Se julkaistiin Interscope Recordsin kautta 9. joulukuuta 2016. Kappaleet on säveltänyt Justin Hurwitz ja ne ovat sanoittaneet Benj Pasek ja Justin Paul.


title: Manhattan (Turku)

text: Manhattan on Turun Pitkämäen kaupunginosassa, Naantalin pikatien varressa sijaitseva ostoskeskus. Vuonna 1990 valmistuneen postmodernistisen rakennuksen on suunnitellut arkkitehtitoimisto Casagrande & Haroma. Sen käyntiosoite on Pitkämäenkatu 4.


title: Manhattan (Turku)

text: Manhattanin kauppakeskuksessa toimivat muun muassa K-Supermarket Manhattan, Neste-huoltamo, apteekki, Alko, kahvila-ravintola Café Manhattan, Veikkauksen Pelaamo, suuri kirpputori Kirppis-Center ja sen yhteydessä alennusmyymälä Minihinta, sekä Lastenkirppis Pikkusiili.


title: Manhattan (Turku)

text: Kauppakeskuksen ylemmissä kerroksissa toimii Manhattan Sport Center, jossa voi pelata tennistä, salibandyä, squashia, sulkapalloa ja pöytätennistä.


title: Manhattan (Turku)

text: Vuonna 2016 Naantalin pikatien toisella puolella sijainnut Turun postikeskuksen postikonttori suljettiin ja sen tilalle avattiin Manhattanin K-Supermarketin yhteydessä toimiva postipalvelupiste. Manhattanin tiloissa on myös pakettiautomaatti.


title: Manhattan (Turku)

text: Suomen 1990-luvun alun laman edellä tavaratalona avattu Manhattan joutui vaikeuksiin jo alkuvuosinaan, ja omistaja Markku Harjanne haki sen konkurssiin 1994 suurten velkojen vuoksi. Vuosina 2001–2005 Manhattanin K-kauppiaana toimi Tomi Eriksson. Vuoden tauon jälkeen Manhattanin K-Supermarketin vetäjänä aloitti marraskuussa 2006 nykyinen kauppias Veli-Pekka Hussi.


title: Rauha Valkonen

text:
Rauha Orvokki Valkonen (s. 13. lokakuuta 1935 Värtsilä) on suomalainen näyttelijä.
Valkonen on työskennellyt mm. Imatran, Joensuun, Kotkan ja Kuopion kaupungiteattereissa. Valkonen on esiintynyt myös televisiossa ja elokuvissa. Hän oli vuodesta 1963 naimisissa vuonna 2001 kuolleen näyttelijä, ohjaaja Veikko Tiitisen kanssa. Heillä on kaksi yhteistä lasta.


title: Vladimir Smirnov

text: Vladimir Smirnov tai Vladimir Smirnoff voi tarkoittaa ainakin seuraavia henkilöitä:


title: Tero Lehikoinen

text: Tero Lehikoinen (s. 24. tammikuuta 1963 Jyväskylä) on suomalainen entinen jääkiekkoilija, pelipaikaltaan keskushyökkääjä. Hän pelasi koko SM-liigauransa ajan JyP HT:ssä pelaten yhteensä 316 runkosarjaottelua tehopistein 63+70=133 ja keräten 228 jäähyminuuttia sekä 41 playoff-ottelua tehopistein 6+4=10 ja keräten 32 jäähyminuuttia. Lehikoinen pelasi JyP HT:n lisäksi ainoastaan lyhyen ajan uransa lopulla sekä Ruotsin että Suomen alemmilla sarjatasoilla. Hän on 417 minuutillaan JyP HT:n/JYPin seurahistorian runkosarjan kaikkien aikojen viidenneksi eniten jäähyminuutteja kerännyt pelaaja.


title: Tero Lehikoinen

text: Sportmedia.fi -sivuston artikkelin mukaan varsin pienikokoinen Lehikoinen tunnettiin taitavana, mutta vastustajia ärsyttävänä sentterinä, joka fyysisen kontaktin sijaan horjutti vastustajien henkistä tasapainoa verbaalisesti.


title: Tero Lehikoinen

text: Lehikoinen on JyP HT:n kasvatti. Hän voitti seurassa C-nuorten suomenmestaruuden vuonna 1979 sekä B-nuorten suomenmestaruuden vuonna 1981 ja SM-hopeaa vuonna 1980. Lehikoinen debytoi JyP HT:n miesten I-divisioonajoukkueessa 17-vuotiaana kaudella 1980–1981, jolloin hän pelasi siellä kaksi runkosarjaottelua tehden yhden syöttöpisteen. Varsinaisella tulokaskaudellaan 1981–1982 Lehikoinen teki 36 runkosarjaottelussa tehot 20+12=32, joilla hän oli JyP HT:n toiseksi paras maalintekijä ja kolmanneksi paras pistemies. Lehikoinen eteni joukkueen kanssa aina SM-liigakarsintoihin saakka, mutta JyP HT jäi kuitenkin ilman sarjanousua Jokereiden voitettua ottelusarjan voitoin 3–0.


title: Tero Lehikoinen

text: Kauden 1983–1984 päätteeksi Lehikoinen eteni JyP HT:n kanssa liigakarsintoihin, mutta joukkue jäi kuitenkin ilman sarjanousua Kiekkoreippaan voitettua ottelusarjan voitoin 3–1. Kauden 1984–1985 päätteeksi JyP HT nousi I-divisioonan voittajajoukkueena ilman karsintoja suoraan SM-liigaan, kun taas Kiekkoreipas putosi I-divisioonaan. Lehikoisen ensimmäinen SM-liigakausi 1985–1986 toi hänelle 26 runkosarjaottelussa tehot 5+4=9. Kauden 1988–1989 päätteeksi Lehikoinen voitti SM-hopeaa, kuten myös kauden 1991–1992 päätteeksi. Kaudella 1992–1993 hän pelasi JyP HT:n lisäksi myös kaksi ottelua lainalla I-divisioonajoukkue Joensuun Kiekko-Pojissa. Lehikoinen voitti JyP HT:ssä kauden päätteeksi SM-pronssia.


title: Tero Lehikoinen

text: Kaudella 1994–1995 Lehikoinen pelasi Ruotsin kolmanneksi korkeimmalla sarjatasolla maan II-divisioonan Kalix HF:ssä. Kaudella 1996–1997 hän esiintyi vielä IV-divisioonajoukkue Ähtärin Kiekko-Haukoissa.


title: Tero Lehikoinen

text: Lehikoinen pelasi alle 18-vuotiaiden EM-kilpailuissa vuonna 1981.


title: Harri Koskinen (jalkapalloilija)

text:
Harri Tapani Koskinen (s. 1962 Helsinki) on Helsingissä syntynyt entinen jalkapalloilija. Voitti mestaruuden HJK:ssa vuonna 1985.
Koulutukseltaan ylioppilas sekä kenttämestari. Nuorempana Koskinen oli helsingin piirin johtavia voimanostajia sekä lupaava judoka Helsingin Tarmon Chikarasta.


title: Harri Koskinen (jalkapalloilija)

text: Jalkapalloura alkoi ja loppui nopeasti, jonka jälkeen Koskinen tunnetaan maajoukkueympyröistä.


title: Tucupita

text: Tucupita on Delta Amacuron osavaltion pääkaupunki Venezuelassa. Kaupungissa on noin 86 000 asukasta, koko Tucupitan kunnassa 102 877.


title: Tucupita

text: Tucupita sijaitsee Manomo-joen varrella.


title: Högforsin ruukki

text: Högforsin ruukki perustettiin Karkkilaan vuonna 1820. Raudanvalmistus päättyi Högforsissa vuonna 1916 mutta valimotoiminta jatkuu edelleen nykyisin Componentan omistamilla laitoksilla.


title: Högforsin ruukki

text: Ruukki sai alkunsa kun Vihdin pitäjässä sijainneen, vuonna 1817 avatun Kulonsuonmäen rautakaivoksen omistaneet Arvid Henrik Bökman ja Johan Jacob Dreilick rakensivat vuonna 1820 kaivoksen rautamalmia käyttäneen masuunin Karjaanjoen varrella sijaitsevan kosken rannalle. Masuuni aloitti toimintansa 1823 ja samalla alkoi myös pienimuotoinen valutoiminta koska Kulosuonmäen rauta sopi hyvin valamiseen.


title: Högforsin ruukki

text: Joseph Bremer toimi Högforsin ruukinpatruunana vuosina 1836–1874. Hän rakennutti 1843 masuunin viereen ruukinkartanon joka paloi mutta rakennettiin taas 1858 uudestaan. Bremerin aikana ruukkiin valmistui valimo jossa valmistettiin muun muassa patoja, pannuja, vesipyöriä, silitysrautoja, hautaristejä ja mortteleita. Konepaja valmistui 1842 ja vuonna 1853 valmistui Suomen ensimmäinen putlaus- ja valssilaitos jossa tuotettiin taottavaa kankirautaa. Putlaus- ja valssilaitos toimi vuoteen 1898 saakka jolloin se muutettiin hienotaepajaksi.


title: Högforsin ruukki

text: Wolter Ramsayn ollessa Högforsin ruukinpatruunana 1885–1906 aloitettiin valimossa kokovalmisteiden kuten liesien ja kaminoiden valmistus. Högforsin valimo oli jo 1890-luvulta alkaen Suomen suurin ja vuonna 1903 käynnistyi valimon lämpöteknillinen osasto joka valmisti lämpöpattereita ja keskuslämmityskattiloita ensimmäisenä Suomessa. Högforsissa valmistettiin myös muita rakennuksilla tarvittuja tuotteita kuten portaita, valurautapylväitä ja vesijohtoja. Vuonna 1911 valmistui Högforsin tehtaat rataverkkoon yhdistänyt Hyvinkää-Högfors -kapearaiteinen rautatie joka oli käytössä vuoteen 1967 saakka. Masuunin toiminta päättyi 1916 ja sen puuosat purettiin 1925.


title: Högforsin ruukki

text: Högforsin laitokset tulivat vuonna 1933 osaksi Kymin Oy:tä. Högforsin valmistui 1926 Suomen ensimmäinen emaloimislaitos, jota vielä 1930-luvulla laajennettiin ja sen jälkeen 1928 valmistui uusi konepaja ja maan ensimmäinen mekanisoitu valimo valmistui 1938. Vuonna 1927 alkoi emaloitujen kylpyammeiden valmistui jota jatkui 50 vuotta sekä emaliastioiden valmistus.


title: Högforsin ruukki

text: Sotavuosien ja sotakorvaustöiden jälkeen Högfors nousi Pohjoismaiden johtavaksi valimoksi jossa oli enimmillään 1 800 työntekijää. 1970- ja 1980-luvuilla energiakriisi ja teollisuuden rakennemuutos aiheutti sen että tuotteiden kysynnän vähentyessä osa Högforsin tuotantotiloista jäi tyhjilleen ja työntekijämäärä vähentyi samalla. Högforsin valimotoiminta jatkui kuitenkin laitoksen nimen muuttuessa 1990-luvun lopulla Componentaksi. Suursarjavalimo valmistui vanhoihin tehdastiloihin vuonna 2004 ja uusi karkaisimo valmistui sen jälkeen.


title: Högforsin ruukki

text: Osassa Högforsin vanhoista teollisuusrakennuksista toimii nykyään muita yrityksiä. Karkkilan kaupungin kaupungintalo ja kirjasto sijaitsevat entisessä konepajarakennuksessa. Valimomuseo taas toimii tehtaan entisessä konttorirakennuksessa. Masuuni on osittain restauroitu ja osittain rekonstruoitu uudelleen. Karjaanjoen eteläpuolella sijaitsevalla ruukin entisellä työväen asuinalueella Fagerkullassa toimii työväenasuntomuseo, jossa on nähtävänä asuinrakennuksiin sisustettuja työläiskoteja 1870-luvulta aina 1960-luvulle saakka. Muita högforsin työväen asuinalueita olivat Karkkilassa Haukkamäki ja Sudetti.


title: Hiihdon Suomen-mestaruuskilpailut 2017

text: Hiihdon Suomen-mestaruuskilpailut 2017 järjestettiin Keuruulla 3.–5. helmikuuta, Kontiolahdella 31. maaliskuuta – 2. huhtikuuta ja Ylitorniolla 9. huhtikuuta.


title: Hiihdon Suomen-mestaruuskilpailut 2017

text: Keuruu, 3. helmikuuta


title: Hiihdon Suomen-mestaruuskilpailut 2017

text: Kontiolahti, 31. maaliskuuta


title: Hiihdon Suomen-mestaruuskilpailut 2017

text: Keuruu, 4. helmikuuta


title: Hiihdon Suomen-mestaruuskilpailut 2017

text: Kontiolahti, 2. huhtikuuta


title: Hiihdon Suomen-mestaruuskilpailut 2017

text: Ylitornio, 9. huhtikuuta


title: Hiihdon Suomen-mestaruuskilpailut 2017

text: Keuruu, 5. helmikuuta


title: Hiihdon Suomen-mestaruuskilpailut 2017

text: Kontiolahti, 1. huhtikuuta


title: UClinux

text: μClinux (kreikkalainen kirjain myy, kirjoitetaan myös uClinux) on Linux-ytimen versio mikrokontrollereille ja suorittimille, joissa ei ole muistinhallintayksikköä (MMU).


title: UClinux

text: Projekti on integroitu Linux-ytimen päähaaraan versiossa 2.5.46.


title: UClinux

text: Projektia varten on kehitetty glibc-kirjastolle vaihtoehdoiksi uClibc ja sen seuraaja uClibc-ng.


title: UClinux

text: Käyttökohteita ovat erilaiset sulautetut järjestelmät.


title: UClinux

text: Eräitä tuettuja alustoja ovat mm.:


title: 2 yötä aamuun

text: 2 yötä aamuun on vuonna 2015 valmistunut suomalainen romanttinen draamaelokuva, jonka on ohjannut Mikko Kuparinen. Elokuvan virallinen nimi on "2 Nights Till Morning". Elokuva sai Suomen ensi-iltansa huhtikuussa 2016.


title: 2 yötä aamuun

text: Elokuvatutkija Jari Sedergrenin mukaan elokuva on leimallisesti kamarielokuva, jonka näyttelijät onnistuvat tehtävissään erinomaisesti. Erityisesti elokuvan naiskuvaa hän pitää vahvana.


title: El Ejido

text: El Ejido on kunta Almerían maakunnassa Etelä-Espanjassa. Kunnan väkiluku on 88 752 (2016).


title: El Ejido

text: El Ejidon nähtävyyksiä on muun muassa myöhäiseltä 200-luvulta tai varhaiselta 300-luvulta peräisin oleva varakkaan espanjalais-roomalaisen suvun hautamausoleumi (Daymún).


title: El Ejido

text: Ciavieja on tärkeä arkeologinen kohde, jonka historiallista kehitystä esitellään paikallisen museon kokoelmissa (Sala Museo de Historia Local). Museossa on muun muassa nähtävänä roomalaisajalta peräisin olevaa mosaiikkilattiaa.


title: Finlandia Kirja

text: Finlandia Kirja on suomalainen antikvariaatti. Vuoden 2017 alussa se työllistää Orimattilan toimipaikassaan kuusi henkilöä ja valikoimassa on 200 000 tuotetta. Antikvariaatti on perustettu vuonna 2010, ja se on toiminut alusta saakka pelkästään verkkokauppana. Finlandia Kirjan tuotevalikoima on saatavilla useista eri Internetin kauppapaikoista samanaikaisesti. Yrityksen tuotteet ovat ostettavissa myös vertaiskauppapaikka Huuto.net:stä sekä monikauppiasjärjestelmällä toimivasta kauppapaikasta Antikvaari.fi:stä.


title: Finlandia Kirja

text: Finlandia Kirja on painotuotteisiin keskittynyt ns. yleisantikvariaatti, jonka tuotevalikoimasta löytyy käytettyä aikuisten ja lasten kauno- ja tietokirjallisuutta, aikakauslehtiä sekä sarjakuvia laidasta laitaan. Antikvaaristen tuotteiden lisäksi valikoimassa on myös jonkin verran uusia kirjoja, joita yritys hankkii pääasiassa kustantajilta ja muilta kirjakaupoilta jäännöseräkappaleina.


title: Finlandia Kirja

text: Finlandia Kirja on palkittu tietojärjestelmäratkaisustaan INNOSUOMI -kilpailussa.


title: Finlandia Kirja

text: Finlandia Kirjan perusti vuonna 2010 kauppatieteiden maisteri Matti Pietilä. Yritys palkkasi ensimmäisen ulkopuolisen työntekijän vuonna 2011, minkä jälkeen sen liikevaihto, tulos ja myyntivalikoiman koko ovat kasvaneet vuosittain.


title: Finlandia Kirja

text: Finlandia Kirja järjestää vuosittain joulun alla Ilmaisen kirjan päivä -hyväntekeväisyystapahtuman, missä yritys jakaa tuhansia kirjoja ilmaiseksi. Jaettavat kirjat on valikoitu hyväkuntoisista ja laadukkaista teoksista, joita on kuitenkin yrityksen myyntivalikoimassa jo riittävä määrä. Joukossa on myös täysin uusia kappaleita. Vuonna 2016 yritys jakoi n. 5000 kirjaa lähes tuhannelle kävijälle.


title: Finlandia Kirja

text: Yritys on toteuttanut kampanjoita, joiden kautta osa myyntituotoista on ohjattu muun muassa Mannerheimin Lastensuojeluliiton toimintaan lasten ja nuorten hyvinvoinnin edistämiseksi tai lahjoituksena Intiaan vähävaraisten lasten lukumahdollisuuksien parantamiseksi. Yritys pyrkii toiminnallaan myös edesauttamaan kulttuuriperinnön säilymistä sekä erilaisten painotuotteiden saatavuutta siinäkin tapauksessa, että niiden jälleenmyynti ei olisi taloudellisesti kannattavaa. Tämän vuoksi yrityksen tuotevalikoima on alalla poikkeuksellisen monipuolinen. Materiaalien käytössä yritys kierrättää lähes kaiken muun muassa muuntamalla koneellisesti ylijäämäpahvin kirjalähetysten pakkausmateriaaliksi. Myynti- tai lahjoittamiskelvottomat kirjat hyödynnetään kokonaisuudessaan energiajakeena ilman, että painotuotteista päätyy yhtään kaatopaikkajätteeksi.


title: Roquetas de Mar

text: Roquetas de Mar on kunta Almerían maakunnassa Etelä-Espanjassa. Kunnan väkiluku on noin 92 000 (2016).


title: Real-Time Linux

text: Real-Time Linux (RTL) on reaaliaikainen (RTOS) versio Linux-ytimestä.


title: Real-Time Linux

text: Tämä projekti tunnetaan nykyisin nimellä .


title: Real-Time Linux

text: Reaaliaikaista Linuxia on käytetty mm. robotiikassa, pörssipalveluissa ja tietokoneissa, joiden pitää olla yhteydessä "kovan" reaaliaikajärjestelmän kanssa.


title: Real-Time Linux

text: Projektin tukijoina ovat:


title: Real-Time Linux

text: OSADL jäseniä ovat:


title: Real-Time Linux

text: Aikaisemmin RTL:stä on myös käytetty nimiä "RT-Patch" ja "RT PREEMPT" sekä "PREEMPT_RT".


title: Real-Time Linux

text: Lisäksi on olemassa "RTLinux", jota kehittää Wind River Systems (tunnettu myös VxWorks käyttöjärjestelmästä), sekä "RTAI" ().


title: Real-Time Linux

text: OSADL-projekti "Safety Critical Linux" pyrkii sertifioimaan reaaliaikaisen Linuxin.


title: Real-Time Linux

text: Reaaliaikaversio on saatavilla mm. seuraaville suoritinarkkitehtuureille:


title: Mercedes-Benz Citan

text: Mercedes-Benz Citan (W415) on Mercedes-Benzin vuodesta 2012 lähtien valmistama paketti- ja tila-automalli, joka on uudelleennimetty versio Renault Kangoosta. Citan on korvaaja Mercedes-Benz Vaneolle, jonka valmistus päättyi vuonna 2005.


title: Mercedes-Benz Citan

text: Vuoden 2013 Euro NCAP -kolaritestistä Citanin tila-autoversio sai tulokseksi neljä tähteä viidestä.


title: Mercedes-Benz Citan

text: Vaikka Citan onkin käytännössä uudelleennimetty Renault Kangoo, siihen on ulkoisen ilmeen lisäksi tehty muutoksia myös alustarakenteisiin. Kojelauta ja sisustus ovat myös Kangoosta poikkeavat. Moottorivalikoimassa ovat 1,5-litrainen (75/90/110 hv) dieselmoottori ja 1,2-litrainen (114 hv) bensiinimoottori, jotka ovat molemmat peräisin Renault’n valikoimista. Tehokkain dieselmoottori ja bensiinimoottori on varustettu kuusivaihteisella manuaalivaihteistolla, kahdessa pienemmässä dieselissä se on viisivaihteinen. Bensiinimoottorin yhteyteen saa lisävarusteena myös kuusiportaisen kaksoiskytkinvaihteiston.


title: Níjar

text: Níjar on kunta Almerían maakunnassa Etelä-Espanjassa. Níjarin väkiluku on noin 29 000 (2016).


title: Níjar

text: Níjarin kunta muodostuu useista taajamista, joista neljä suurinta ovat Campohermoso, San Isidro, Villa de Níjar ja San José.


title: Polyvinyylialkoholi

text: Polyvinyylialkoholi (PVOH, PVA tai PVAl) on vesiliukoinen synteettinen polymeeri. Sitä käytetään paperin valmistusprosessissa, tekstiileissä ja erilaisissa pinnoitteissa kalvopäällystysaineena. Se on valkoista ja hajutonta. Polyvinyylialkoholia voidaan käyttää kalvopäällystysaineena lääketeollisuudessa tablettien ja kapseleiden päällystämiseen. Polyvinyylialkoholin E-koodi on E1203 ja sen päivittäinen hyväksyttävä enimmäissaanti eli ADI-arvo on 50mg/kg/vrk. Polyvinyylialkoholia käytetään emulsiopolymeroinnissa suojakolloidina polyvinyyliasetaattidispersioissa. Polyvinyylialkoholia käytetään myös synteettisen kuidun vinylonin valmistamiseen.


title: Myllyojan valuma-alue (Lempäälä)

text: Myllyojan valuma-alue (vesistöaluetunnus 35.25) on Pirkanmaalla Lempäälässä ja Kangasalla sijaitseva Vanajaveden alaosan alueella (35.22) Vanajaveden luoteisosassa sen laskujokeen Hiidenvirtaan laskevan Ahtialanjärveen laskevan Myllyojan valuma-alue.


title: Myllyojan valuma-alue (Lempäälä)

text: Myllyojan valuma-alueen pinta-ala on 62 km², jonka maankäytöstä on 3,9 % taajama-alueiden ja asuinalueiden käytössä, 12 % on maatalouden käytössä. Metsät, puusto ja kosteikot muodostavat 77 % alueesta ja vesistöille jää loput 7,7 % alueesta.


title: Myllyojan valuma-alue (Lempäälä)

text: Se kuuluu Kokemäenjoen vesistöön (vesistöaluetunnus 35) ja on Vanajaveden–Pyhäjärven alueessa (35.2) toisen jakovaiheen viides osa-alue, joka laskee Vanajaveden alaosan alueeseen (35.22). Valuma-aluetta ei ole enää jaettu kolmannen jakovaiheen osa-alueisiin. Myllyojan valuma-alueella sijaitsee 18 järveä ja lampea. Niistä merkittävimpiä ovat Mäyhäjärvi (209 hehtaaria eli ha), Tervajärvi (126 ha), Iso Kausjärvi (62 ha) ja Yräysjärvi (17 ha). Alueelta on kuivatettu kaksi suurempaa järveä, jotka ovat Tervajärvi (eteläisempi) ja Nääjärvi. Alueen asukasluku kohoaa useisiin tuhansiin.


title: Myllyojan valuma-alue (Lempäälä)

text: Valuma-alue esitellään aloittamalla laskujoen suulta ja nousemalla jokea ylöspäin valuma-alueen latvavesiä kohti.


title: Myllyojan valuma-alue (Lempäälä)

text: Myllyojaa on alajuoksun osalta perattu ja oikaistu moneen otteeseen. Perkaaminen ei rajoitu pelkästään ojan suualueeseen, missä on vielä viime aikoina tehty parannuksia. Noin 1,2 kilometriä yläjuoksullepäin päättyy suuren Tervajärven kuivattamisen vesistöjärjestelyt . Matalan Tervajärven syvimpään osaan on kaivettu keräilyoja, jonka vedet pumpataan Tervajärven länsirantoja kiertävään kuivatuskanavaan. Alavaa Tervajärven peltoaukeaa ei voi muuten pitää kuivana. Mäyhäjärven kaksikilometrinen laskuoja on Myllyoja, joka yhtyy Tervajärven kuivatuskanavaan sen loppupäässä. Saman kuivatuskanavan pohjoisosaan laskee pohjoisesta suoraksi kaitelulla johto-ojanan kuivatetun Nääjärven laskuoja . Myös Nääjärven pohja on ympäristöään hieman alempana, joten sen pohjaa myöten kaivetty johto-oja kerää sieltä vedet eteläpäässä olevaan keräilyaltaaseen. Vesi pumpataan keräilyaltaasta ylemmäksi Tervajärven kuivatuskanavalle soveltuvalle korkeudelle. Muut Nääjärven takaa tulevat kuivatusvedet kiertävät Nääjärven entisiä länsirantoja myöten ja jatkavat suoraa johto-ojaa myöten kuivatuskanavaan. Edellä kuvatut vesistöjärjestelyt alkavat Lastustenkulman eteläisillä pelloilla. Oja tekee niillä pitkän ja kaarevan mutkan.


title: Myllyojan valuma-alue (Lempäälä)

text: Suureen mutkaan laskevat neljän järven ojat. Tervalammi on pieni lampi, joka laskee kaakostapäin kilometrin pituista ojaa myöten kuivatuskanavaan. Suurempi Ilvankajärvi laskee viivasuoraksi kaivettua laskuojaa myöten ojan mutkan kärkeen. Kaakkolamminkorvessa pieni suolampi Kaakkolammi laskee suo-ojituksen läpi Ilvankajärveen. Hieman pohjoisempana oleva entinen metsäjärvi Ruokolammi laskee nykyään metsitettyjen peltomaiden läpi ja yhtyy huomaamattomasti Kaakkolammin käyttämiin suo-ojiin.


title: Myllyojan valuma-alue (Lempäälä)

text: Laskustenkulman pohjoispuolella sijaitsee Rautasema, jossa oja putoaa useita metrejä laskiessaan etelään. Tämän kohdan alapuolelle yhtyy siihen idästä lähes kolmikilometrisen Ison Kausjärven 2,5 kilometrinen laskuoja. Järvi kerää itäpuolelta pikkuisen Kuivalammin vedet ja lännestä suuremman Kyynäröjärven vedet. Kyynäröjärvi on viimeinen järviketjussa, joissa seuraava on Vähä Kausjärvi ja viimeinen Korkeajärvi Kangasalan puolelta.


title: Myllyojan valuma-alue (Lempäälä)

text: Rautasemasta pohjoiseen sijaitsevat loput valuma-alueen järvistä. Pääuoman varrella vastaan tulee ensin Paattakaisjärvi ja pian sen jälkeen Tuljamonojaa myöten Tuljamo ja lopulta suuri Tervajärvi. Tervajärviä on aikoinaan ollut kylällä kaksi, mutta vain tämä on jäljellä. Sen länsipäähän laskee Kirveysjärven ja Yräysjärven laskuoja, johon idästä yhtyy aivan alajuoksulla pienen Haapalammin Varkaanoja. varkaanojan pohjoispuolella sijaitsevat soilla pienet Syvälammi ja Kangaslammi, joiden ojitetut vedet päätyvät todennäköisesti varaanojaan.


title: T. Graham Brown

text: T. Graham Brown, oik. Anthony Graham Brown, (s. 30. lokakuuta 1954 Arabi, Georgia) on yhdysvaltalainen laulaja–lauluntekijä.


title: T. Graham Brown

text: T. Graham Brown muutti Nashvilleen 1982 ja alkoi tehdä radioon ja televisioon mainoslauluja (jingle) erilaisille yrityksille. Hän on levyttänyt yli 13 studioalbumia. Hänen singleistään kolme, ”Hell and High Water” ja ”Don't Go to Strangers” (1986) sekä ”Darlene” (1988), ovat päässeet Billboardin single-listojen ykköseksi ja kahdeksan muuta Top Ten -listalle.


title: Ainola (Oulu)

text: Ainolan huvila oli Oulun Hupisaarten kaupunginpuistossa Pakolansaaressa sijainnut alun perin Åströmin perheen asuintaloksi rakennettu huvila, jossa myöhemmin sijaitsivat Oulun kaupunginkirjasto ja Pohjois-Pohjanmaan museo. Huvila tuhoutui tulipalossa 1929.


title: Ainola (Oulu)

text: Hemming Åström osti alueen, kun sen edellinen omistaja kauppaneuvos Ferdinand Granbergin teki konkurssin 1875. Åström puratti saarella olleen tasakattoisen kaksikerroksisen rakennuksen ja rakennutti sen tilalle romanttisen hirsihuvilan vuosina 1887-1888. Huvilan suunnitteli ruotsalainen arkkitehti J. E. Stenberg, johon Åström oli tutustunut Oulun Seurahuoneen rakentamisen aikana.


title: Ainola (Oulu)

text: Ainolaa kutsuttiin koristeellisuutensa ja ruskean värinsä vuoksi myös "Piparkakkutaloksi". Ensimmäisessä kerroksessa oli 23 jalkaa korkea eteishalli, salonki, tarjoiluhuone ja kuusi asuinhuonetta. Rakennuksen ulkopuolella oli veranta. Toisessa kerroksessa oli eteishallin yläosan lisäksi kuusi huonetta ja itäosassa avoin parveke. Lisäksi kellarikerroksessa sijaitsivat ruoka- ja viinikellarit. Jyrkkäkattoisen puuleikkauksin koristellun rakennuksen länsipuolella oli sipulitorni. Huvilassa oli myös sähkövalaistus ja juokseva vesi.


title: Ainola (Oulu)

text: Hemming Åströmin leski Maria Åström ja tytär Hanna Frankenhaeuser lahjoittivat huvilan Oulun kaupungille 1910. Lahjoituksen ehtona oli, että rakennukseen sijoitettaisiin kirjasto ja museo. Kaupunginkirjasto sijoitettiin huvilan ensimmäiseen kerrokseen ja museo toiseen. Kirjastossa oli myös lasten lukusali, joka oli yhtenä ehtona lahjoitukselle. Museokokoelmat siirrettiin rakennukseen syksyllä 1911 ja avattiin yleisölle kevättalvella 1912.


title: Ainola (Oulu)

text: Ainola paloi aamuyöllä 9. heinäkuuta 1929. Tulipalon aiheuttaja jäi epäselväksi, yhtenä mahdollisuutena pidettiin vanhoja sähköjohtoja. Museon kokoelmat tuhoutuivat lähes täysin, mutta suurin osa kirjaston kirjoista ja irtaimistosta ehdittiin pelastaa. Palosta pelastunut kirjasto sijoitettiin väliaikaisesti lähellä sijaitsevaan Ainolan lastentarhaan.


title: Ainola (Oulu)

text: Rakennuksen korjaamista harkittiin tulipalon jälkeen, mutta sen korjaaminen vanhaan tyyliin olisi ollut niin kallista, että kaupunginvaltuusto päätti, että talon rauniot puretaan ja tilalle rakennetaan uusi kivitalo. Arkkitehti Oiva Kallion suunnittelema uusi Ainola rakennettiin entisen paikalle. Nykyisin uusi Ainola on kokonaan Pohjois-Pohjanmaan museon käytössä.


title: Reijo Sallinen

text: Reijo Iisakki Sallinen (s. 15. kesäkuuta 1942 Oulu) on suomalainen upseeri, joka toimi Pohjan prikaatin komentajana.


title: Reijo Sallinen

text: Sallinen syntyi toimitusjohtaja Yrjö Sallisen ja Anna-Liisa Lammen perheeseen. Hänen puolisonsa oli Anja Nevasaari (k. 1997).


title: Reijo Sallinen

text: Sallinen tuli ylioppilaaksi Tuiran yhteiskoulusta 1960. Kadettikoulusta hän valmistui 1965 ja toimi sitten opetusupseerina 1965–1966, toimistoupseerina 1966–1967 ja komppanianpäällikkönä 1967–1969 Lapin jääkäripataljoonassa. Sisä-Suomen sotilasläänin esikunnan koulutustoimiston päällikkö Sallinen oli 1970–1973, Oulun sotilaspiirin esikunnan järjestelytoimiston päällikkö 1975–1980, Pohjois-Suomen sotilasläänin järjestelytoimiston päällikkö 1980–1983 ja koulutustoimiston päällikkö 1983–1986. Jääkäriprikaatin esikuntapäällikkönä Sallinen toimi 1986–1987, Oulun sotilaspiirin päällikkönä 1987–1993 ja Pohjan prikaatin komentajana 1993–1996 Tauno Ylänteen jälkeen. Vakinaisesta palveluksesta Sallinen erosi vuoden 1997 alussa.


title: Reijo Sallinen

text: Sotilasuransa jälkeen Sallinen oli Oulun kaupunginhallituksen jäsen, toimien myös kahteen otteeseen sen varapuheenjohtajana.


title: Reijo Sallinen

text: Sallinen ylennettiin vänrikiksi 1962, luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1984 ja everstiksi 1993.


title: Elwa Molin

text: Elwa Margareta Molin-Haarla (23. toukokuuta 1935 Tampere – 8. tammikuuta 2017 Ylöjärvi) oli suomalainen tanssitaiteilija ja tanssinopettaja.


title: Elwa Molin

text: Elwa Molin syntyi vanhaan tunnettuun tamperelaissukuun. Hänen äitinsä Frida oli kotirouva ja isä Knut Takon tehtaan konttoripäällikkö.


title: Elwa Molin

text:
Elwa aloitti tanssin kaksivuotiaana Ester Naparstokin tanssikoulussa, missä hän opiskeli 17-vuotiaaksi saakka. Vuonna 1953 hän lähti Saksaan opiskelemaan tanssinopettajaksi Kurt Joossin johdolla Essenin Folkwangschuleen. Sieltä hän sai valmistuttuaan opettajandiplomin, vaikka suorittikin opintojen loppuosan Sigurd Leederin koulussa Lontoossa. Vuonna 1956 hän lähti opiskelemaan Pariisiin, josta hän siirtyi tanssijaksi Nancyn teatteriin yhdeksi kaudeksi. Nancyssä hän tapasi yhdysvaltalaisen kuvataiteilijan, jonka kanssa hän avioitui. He muuttivat Espanjaan, ja siellä asuessaan hän perusti ensimmäisen tanssikoulunsa Torremolinokseen.
Elwan erottua miehestään hän päätti palata Tampereelle vuonna 1964. Siellä hän perusti samana vuonna tanssikoulun nimeltään "Tanssiin kutsu Elwa Molin". Koulun nimi tuli Weberin musiikkiin "Tanssiinkutsu" tehdystä mehiläistanssista, jota Elwa oli tanssinut 3-vuotiaana. Tanssikoulu toimi vuoteen 2013 saakka, jolloin hän lopetti sen 50 toimintavuoden jälkeen.


title: Freescale ColdFire

text: ColdFire on Freescale Semiconductorin suoritinperhe. Suorittimet ovat 32-bittisiä RISC suorittimia.


title: Freescale ColdFire

text: Käyttökohteita ovat sulautetut järjestelmät.


title: Freescale ColdFire

text: Käskykanta on assembly lähdekoodi -yhteensopiva Motorola 68000 -sarjan kanssa. Suorittimissa olevat erot vaativat uudelleenkäännön (ei-binääriyhteensopiva).


title: Freescale ColdFire

text: Suoritinperheen malleja ja mallisarjoja:


title: Freescale ColdFire

text: Suorittimelle on lisätty uClinux:ssa tuki vuonna 1999 (mallit MCF5206 ja MCF5307).


title: Freescale ColdFire

text: eCos RTOS tukee suoritinta (MCF5272).


title: Freescale ColdFire

text: RTEMS RTOS tukee suoritinta.


title: Köngäksen ruukki

text: Köngäksen ruukki () toimi Tornionjoen varrella Pajalan kunnassa Ruotsissa vuosina 1646–1879. Köngäksen ruukki oli maailman pohjoisin rautaruukki.


title: Köngäksen ruukki

text: Ruukin perusti saksalaissyntyinen Arendt Grape (1612–1687), joka sai ruukille privilegion 1646. Ruukille valmistui 1649 vasarapaja, joka sai käyttämänsä takkiraudan Vittangin Masuuninkylän (Masugnsby) rautakaivoksen masuunilta. Ruukki jalosti myös Svappavaaran kaivokselta saatua kuparia. Vuonna 1652 Grapen yhtiökumppaneiksi tulivat hollantilaiset veljekset Abraham ja Jakob Momma, jotka kehittivät sijoituksillaan ruukin toimintaa. Ruukin alueelle rakennettiin myös Ruotsin pohjoisin ruukinkartano. Ruukilla oli vuosina 1674–1715 privilegio valmistaa plootuja, vaikka suurin osa valmistettiinkin Avestassa.


title: Köngäksen ruukki

text: Vuonna 1697 ruukin omistajaksi tuli "Västerbottniska bergslagen" -yhtiö ja vuonna 1746 se siirtyi Abraham Steinholtzin omistukseen. Venäläiset polttivat ruukin isovihan aikana 1717, mutta se rakennettiin uudelleen. Ruukin toiminta oli laajimmillaan 1700-luvun puolivälissä, jolloin siellä työskenteli 120 työntekijää ja ruukkiyhdyskunnassa oli 500 asukasta. Steinholtzin jälkeen ruukin omistajat vaihtuivat tiheään, kunnes Karl Johan Sohlberg osti ruukin 1850. Tämän jälkeen ruukkialue on ollut Sohlbergin suvun omistuksessa, vaikka itse ruukin toiminta päättyi sen tuhouduttua tulipalossa 1879.


title: Kalle Ruutu

text: Kaarle Ylermi (Kalle) Ruutu (s. 29. elokuuta 1945 Helsinki) on suomalainen upseeri, joka toimi Pohjan prikaatin komentajana.


title: Kalle Ruutu

text: Ruutu syntyi kenraalimajuri Juhani Ruudun ja Sinikka Liipolan perheeseen. Hänen puolisonsa vuodesta 1968 on kuvataideopettaja Marianne Ruutu (o.s. Tyrkkö).


title: Kalle Ruutu

text: Ruutu tuli ylioppilaaksi Meilahden yhteiskoulusta 1964. Ennen Kadettikoulun suorittamista hän työskenteli Hämeen ratsujääkäripataljoonassa 1965. Kadettikoulusta hän valmistui 1968 ja toimi sitten mainitussa joukko-osastossa opetusupseerina 1968–1971 ja komppanianpäällikkönä 1971–1973. Kadettikoulun opetusupseeri ja opettaja sekä toimistoupseeri ja -päällikkö Ruutu oli 1973–1983 ja sitten Rannikkojääkäripataljoonan pataljoonaupseeri 1983–1986. Opettajana Sotakorkeakoulussa Ruutu toimi 1986–1989 ja Maanpuolustuskurssilla 1989–1991, Sotakorkeakoulun Maasotalinjan johtaja hän oli 1991–1993 ja Taktiikan linjan johtaja 1993. Ruutu toimi Pääesikunnan erityistehtävissä 1994 ja sitten Maanpuolustuskorkeakoulun Strategian linjan johtajana 1995–1997. Hän oli Pohjan prikaatin komentaja 1997–1998 eversti Reijo Sallisen jälkeen. Ennen siirtymistään reserviin vuoden 2002 alusta Ruutu toimi Vaasan sotilasläänin komentajana 1998–2001.


title: Kalle Ruutu

text: Ruutu ylennettiin vänrikiksi 1965, luutnantiksi 1968, yliluutnantiksi 1972, kapteeniksi 1975, majuriksi 1981, everstiluutnantiksi 1988 ja everstiksi 1993.


title: Uribia

text: Uribia on kaupunki ja kunta Kolumbian pohjoisosan La Guajiran departementissa. Kunta sijaitsee aivan maan pohjoisosassa Karibianmeren äärellä. Uribian kaupunki sijaitsee noin 800 kilometriä pääkaupunki Bogotásta pohjoiseen. Vuonna 2005 kunnan väkiluku oli 117 674 asukasta ja väestöennuste arvioi vuoden 2017 kesäkuun lopun väkiluvuksi 186 532 asukasta.


title: Uribia

text: Noin 40–70 kilometriä Maicaon kaupungin lounaispuolella (Albanian, Barrancasin ja Hatonuevon kunnissa) toimii laaja-alainen, avolouhostyyppinen Cerrejónin hiilikaivos ja Uribiassa Karibianmeren rannalla sijaitsee tämän kaivoksen vientiä palveleva Bolívarin satama (), joka on Etelä-Amerikan suurimpia hiilisatamia. Hiilikaivosyhtiön käyttämä rautatie johtaa kaivokselta Uribian kaupunkitaajaman länsipuolitse satamaan, ja radan varrella on myös kaksi lentoasemaa.


title: Uribia

text: Kunnan nähtävyyksiin lukeutuu muun muassa aavikkoa sisältävä, 250 neliökilometrin laajuinen Macuiran kansallispuisto.


title: Wecksten

text: Wecksten on sukunimi. Se on muun muassa seuraavien suomalaisten henkilöiden sukunimi:


title: Luettelo Chilen ilmavoimien kalustosta

text: Tämä on luettelo Chilen ilmavoimien kalustosta vuoden 2017 alulla.


title: Maicao

text: Maicao on kaupunki ja kunta Kolumbian pohjoisosan La Guajiran departementissa, noin 765 kilometriä maan pääkaupunki Bogotásta pohjoiseen. Vuonna 2005 kunnan väkiluku oli 123 757 asukasta ja väestöennuste arvioi vuoden 2017 kesäkuun lopun väkiluvuksi 162 118 asukasta.


title: Risto Kankaanperä

text: Risto Kankaanperä (s. 8. maaliskuuta 1958 Jyväskylä) on suomalainen entinen jääkiekkohyökkääjä. Hän pelasi urallaan SM-liigassa yhteensä 173 runkosarja- ja viisi playoff-ottelua tehopistein 49+44=93 ja keräten 81 jäähyminuuttia.


title: Risto Kankaanperä

text: Kankaanperä on JyPin kasvatti. Hän pelasi seurassa ensimmäiset miesten pelinsä vain 16-vuotiaana I-divisioonassa kaudella 1974–1975, jolloin Kankaanperä teki 14 runkosarjaottelussa tehot 7+3=10. Kaudeksi 1975–1976 hän siirtyi Tampereen Ilveksen A-nuoriin. Kankaanperä voitti tehoilla 29+29=58 koko A-nuorten SM-liigan syöttöpörssin ja hän jakoi joukkueensa sisäisen pistepörssin voiton Jukka-Pekka Vuorisen kanssa. He jakoivat myös sarjan pistepörssin toisen sijan Tapparan Raimo Saarisen kanssa edellään vain KOO-VEE:n Arto Jokinen. Kankaanperä voitti kauden päätteeksi A-nuorten Suomenmestaruuden.


title: Risto Kankaanperä

text: Kaudella 1976–1977 Kankaanperä nousi Ilveksen SM-liigajoukkueeseen, jossa hänen tulokaskautensa toi 36 runkosarjaottelussa tehot 7+6=13. Kankaanperä pelasi osan kaudestaan vielä myös Ilveksen A-nuorissa, jossa hän voitti kauden päätteeksi Suomenmestaruuden.


title: Risto Kankaanperä

text: Viiden Ilveksessä vietetyn vuoden jälkeen Kankaanperä palasi kaudeksi 1980–1981 kasvattajaseuransa JyP HT:n I-divisioonajoukkueeseen. Hän oli tehoilla 28+25=53 joukkueen toiseksi paras pistemies Pertti Rastelan jälkeen. Kankaanperä jakoi koko I-divisioonan maalipörssin kahdeksannen sijan FoPS:n Pekka Uusi-Hakimon kanssa sekä pistepörssin yhdeksännen sijan FoPS:n Mika Helkearon kanssa. Kaudella 1981–1982 hän voitti JyP HT:n sisäisen piste-, maali- ja syöttöpörssin tehoilla 22+25=47, joilla Kankaanperä jakoi koko I-divisioonan pistepörssin viidennen sijan SaPKon Steve MacDonaldin kanssa. Hän eteni joukkueen kanssa aina liigakarsintoihin saakka, mutta JyP HT jäi kuitenkin ilman sarjanousua Jokereiden voitettua ottelusarjan voitoin 3–0.


title: Risto Kankaanperä

text: Kaudeksi 1982–1983 Kankaanperä siirtyi Kiekkoreippaan SM-liigajoukkueeseen. Kaudeksi 1983–1984 hän palasi taas sarjatasoa alemmas JyP HT:hen. Kankaanperä oli tehoilla 29+25=54 joukkueen toiseksi paras pistemies Risto Kurkisen kanssa ja hän sijoittui sisäisessä pistepörssissä kolmanneksi. Kankaanperä jakoi Kurkisen kanssa koko I-divisioonan pistepörssin viidennen sijan. Hän eteni JyP HT:n kanssa liigakarsintoihin, mutta joukkue jäi kuitenkin ilman sarjanousua Kiekkoreippaan voitettua ottelusarjan voitoin 3–1. Kauden 1984–1985 päätteeksi JyP HT lopulta nousi ilman karsintoja suoraan SM-liigaan, mutta Kankaanperä ei kuitenkaan jatkanut kauden jälkeen joukkueessa.


title: Risto Kankaanperä

text: Kankaanperä pelasi kaudella 1987–1988 II-divisioonaa Jyväskylän Lohessa, jonka kanssa hän eteni I-divisioonan karsintoihin saakka, mutta joukkue jäi kuitenkin ilman sarjanousua. Kankaanperän pelaaura päättyi Lohessa kevääseen 1989.


title: Risto Kankaanperä

text: Kankaanperä pelasi alle 20-vuotiaiden MM-kilpailuissa vuonna 1978.


title: Risto Kankaanperä

text: Kankaanperän isoveli Ari on JyP HT:n entinen kapteeni (1985–1986) ja hän kuului myös Suomen vuoden 1976 MM-joukkueeseen. Risto Kankaanperän veljenpojat ja Arin pojat Markus, Mikko ja Samuli ovat pelanneet myös SM-liigassa. Heistä Markus toimii nykyään Vaasan Sportin kapteenina ja hän johtaa SM-liigan kaikkien aikojen jäähypörssiä.


title: Jukka Sorvari

text: Jukka Sakari Sorvari (s. 30. syyskuuta 1955 Kalajoki) on suomalainen upseeri, joka toimi Pohjan prikaatin viimeisenä komentajana.


title: Jukka Sorvari

text: Sorvari syntyi maanviljelijä Erkki ja Elma Sorvarin perheeseen. Hänen puolisonsa vuodesta 1977 on Leila Savukoski.


title: Jukka Sorvari

text: Ylioppilaaksi Sorvari tuli Kalajoen lukiosta 1975. Hän valmistui Kadettikoulusta 1979 ja toimi ensin Kainuun prikaatin opetusupseerina ja sitten Kadettikoulussa vuodesta 1982 opetusupseerina ja vuodesta 1988 kurssinjohtajana. Oulun sotilasläänin esikunnan osastoesiupseeriksi Sorvari siirtyi 1993, toimien vuodesta 1995 osastopäällikkönä ja vuodesta 1997 esikuntapäällikkönä. Pohjan prikaatin viimeinen komentaja 1.7.1998–31.12.1998 hän oli eversti Kalle Ruudun jälkeen. Vuoden 1999 alussa hänestä tuli esikuntapäällikkö Oulun sotilasläänin esikuntaan. Turun ja Porin sotilasläänin esikunnan päällikkönä ja Läntisen maanpuolustusalueen esikunnan henkilöstöosaston päällikkönä Sorvari toimi kesäkuusta 2004 alkaen. Vakinaisesta palveluksesta hän erosi joulukuussa 2006.


title: Jukka Sorvari

text: Sorvari ylennettiin luutnantiksi 1979, yliluutnantiksi 1981, kapteeniksi 1986, majuriksi 1991 ja everstiluutnantiksi 1997. Everstiksi Sorvari ylennettiin 4. kesäkuuta 2004.


title: Mäkiaho

text: Mäkiaho on suomalainen sukunimi. Tunnettuja Mäkiahoja:


title: Teemu Keisteri

text: Teemu Keisteri (s. 1985 Espoo) on Helsingissä asuva suomalainen kuvataiteilija. Hän on saanut paljon huomiota Ukkeli-hahmollaan, jonka hän loi kesällä 2008. Keisteri käyttää Ukkelia maalausten lisäksi myös esimerkiksi käsinmaalattujen uniikkien t-paitojen, postikorttien ja astioiden kuvitusaiheena. Ukkelin kautta Keisteri käsittelee kulttuuri-ilmiöitä ja suomalaista elämäntyyliä huumorilla ja käyttää aiheena usein myös itseään.


title: Teemu Keisteri

text: Keisterin videotaide on saavuttanut fanijoukon erityisesti internetissä ja sosiaalisessa mediassa. Ukkelin lisäksi Keisteri tekee videotaidetta, taide/tanssiperformansseja, musiikkia ja dj-keikkoja. Keisteri pyörittää myös galleria Kalleriaa Helsingin Kalliossa.


title: Manaure

text: Manaure (myös "San Agustin de Manaure") on kaupunki ja kunta Kolumbian pohjoisosan La Guajiran departementissa Karibianmeren äärellä, noin 802 kilometriä pääkaupunki Bogotásta pohjoiseen. Vuonna 2005 kunnan väkiluku oli 67 584 asukasta ja väestöennuste arvioi vuoden 2017 kesäkuun lopun väkiluvuksi 112 103 asukasta. Kunnan rannikkoalueesta noin 40 neliökilometria on varattu merisuolan tuotantoon. Manauren kunnan alueella toimii muun muassa flamingojen suojelemiseen keskittynyt luonnonpuisto.


title: TMS320

text: TMS320 on Texas Instrumentsin (TI) DSP-sarja. Sarja on esitelty vuonna 1983 TMS32010 suorittimen julkaisulla.


title: TMS320

text: Suorittimesta on versioita sekä liukuluku- että kiinteädesimaalisellaaritmetiikalla. Suoritinta on integroituna TI:n OMAP-suorittimissa.


title: TMS320

text: Suorittimia käytetään mm. matkapuhelimissa ja kämmentietokoneissa.


title: TMS320

text: TMS32010 oli sarjan ensimmäinen suoritin. Sitä käytettiin vuonna 1985 julkaistun Apollo Computerin DN570 työaseman näytönohjainkortilla.


title: TMS320

text: TMS32020 oli sarjan toisen sukupolven suoritin.C2000 sarjan mikrokontrollereihin kuuluvat:


title: TMS320

text: C5000 sarjaan kuuluvat:


title: TMS320

text: C6000 sarjaan (TMS320C6x) VLIW mikropiireihin kuuluvat:


title: TMS320

text: DaVinci sarjan järjestelmäpiirit sisältänä C6000 -sarjan DSP:n (C64x+), ARM9 sovellussuorittimen ja digitaalisen median liitännäisiä. Sarjan markkinointi keskittyy niiden videoprosessointikykyihin.


title: TMS320

text: Suorittimet ovat ohjelmoitavissa C-kielellä, C++-kielellä ja assembly-kielellä.


title: TMS320

text: C6X sarjalle on lisätty tuki GCC-kääntäjään.


title: TMS320

text:
TI:n tavoitteena on lisätä kyky ajaa Linux-käyttöjärjestelmään suorittimilla.
Linux-tuen lisäksi TI-RTOS on tuettu käyttöjärjestelmä.


title: Paleozoologia

text: Paleozoologia on paleontologian osa-alue, joka tutkii muinaisia eläimiä. Paleozoologiasaa käytetään samoja tutkimusmenetelmiä kuin arkeologiassa ja geologiassa. Fossiilien muotoa tutkimalla ja stratigrafiaa hyödyntämällä selvitetään eläinten evoluutiota.


title: Sara Jane Moore

text: Sara Jane Moore (s. 15. helmikuuta 1930) on yhdysvaltalainen nainen, joka yritti ampua presidentti Gerald Fordin vuonna 1975. Moore tuomittiin elinkautiseen vankeusrangaistukseen, josta hän pääsi ehdonalaiseen 32 vuoden päästä joulukuussa 2007.


title: Sara Jane Moore

text:
Moore oli ollut tekemisissä vasemmistoradikaalien kanssa, ja hän uskoi presidentin murhan aloittavan vallankumouksen. Hän oli ollut kirjanpitäjänä People In Need -ruokajakelussa, joka perustettiin Patty Hearstin kidnapanneen Symbioottinen vapautusarmeija -terroristijärjestön vaatimuksesta. Hän oli myös FBI:n ilmiantaja. Juuri ennen murhayritystä Yhdysvaltain salainen palvelu takavarikoi Moorelta .45-kaliiperin revolverin – hän osti uuden aseen.
Moore yritti ampua presidenttiä St Francis Hotellin edessä San Franciscossa 22. syyskuuta 1975, eli 17 päivää sen jälkeen, kun Charles Mansonin seuraaja Lynette Fromme oli yrittänyt tappaa Fordin Sacramentossa. Moore seisoi väkijoukossa noin 12 metrin päässä presidentistä ja laukaisi .38-kaliiperisen revolverin tätä kohti. Mooren vieressä seisonut entinen sotilas Oliver W. Sipple sai kuitenkin tönäistyä hänen kättään, jolloin luoti osui hotellin seinään. Yksi henkilö loukkaantui lievästi rakennuksesta kimmonneesta luodista.


title: Sara Jane Moore

text: Puolustusasianajajat olisivat halunneet vedota mielenterveysongelmiin, mutta Moore tunnusti syyllisyytensä, ja hänet tuomittiin elinkautiseen vankeusrangaistukseen. Vuonna 1979 Moore karkasi vankilasta, mutta hänet saatiin kiinni muutamassa tunnissa ja siirrettiin liittovaltion vankilaan.


title: Sara Jane Moore

text: Koska Moore oli suorittanut tuomiostaan 30 vuotta, käyttäytynyt hyvin eikä häntä pidetty uhkana muille, liittovaltion silloisten sääntöjen mukaisesti hän pääsi ehdonalaiseen vapauteen. Moore pääsi vankilasta 31. joulukuuta 2007, noin vuosi presidentti Fordin kuoleman jälkeen. Toukokuussa 2009 hän antoi televisiohaastattelun "The Today Show:lle". Hän kertoi katuvansa tekoaan.


title: Sara Jane Moore

text: Sara Jane Moore ja Lynette Fromme ovat ainoat naiset, jotka ovat yrittäneet tappaa Yhdysvaltain presidentin.


title: Piedecuesta

text: Piedecuesta on kaupunki ja kunta Kolumbian Santanderin departementissa, linnuntietä noin 275 kilometriä päkaupunki Bogotásta pohjoiskoilliseen. Vuonna 2005 kunnan väkiluku oli 117 364 asukasta ja väestöennuste arvioi vuoden 2017 kesäkuun lopun väkiluvuksi 156 167 asukasta. Kaupungissa valmistetaan muun muassa sikareita ja tupakkaa.


title: Floridablanca

text: Floridablanca on kaupunki ja kunta Kolumbian Santanderin departementissa Bucaramangan suurkaupunkialueen eteläosassa, linnuntietä noin 282 kilometriä pääkaupunki Bogotásta pohjoiskoilliseen. Vuonna 2005 kunnan väkiluku oli 254 683 asukasta ja väestöennuste arvioi vuoden 2017 kesäkuun lopun väkiluvuksi 266 669 asukasta.


title: Girón

text: Girón (myös "San Juan Girón") on kaupunki ja kunta Kolumbian Santanderin departementissa noin 8 kilometriä Bucaramangan suurkaupunkialueen lounaispuolella ja linnuntietä noin 280 kilometriä pääkaupunki Bogotásta pohjoiskoilliseen. Vuonna 2005 kunnan väkiluku oli 135 791 asukasta ja väestöennuste arvioi vuoden 2017 kesäkuun lopun väkiluvuksi 190 283 asukasta.


title: Nikolai Markov

text: Nikolai Jevgenevitš Markov (tunnettu myös nimellä Markov II; 14. huhtikuuta 1866 Kursk, Venäjän keisarikunta – 12. huhtikuuta 1945 Wiesbaden, Saksa) oli venäläinen oikeistoradikaali ja äärikansallismielinen poliitikko. Hän oli näkyvimpiä johtajia Venäjän kansan liitossa, joka oli mustina sotnioina tunnetun äärikonservatiivisen liikkeen tärkein järjestö. Markovia on kutsuttu Venäjän ”taantumuksen symboliksi”.


title: Nikolai Markov

text: Markov syntyi aateliseen maanomistajaperheeseen. Hän valmistui insinööriksi Pietarin rakennustekniikan instituutista vuonna 1892 ja työskenteli seuraavina vuosina rakennusinsinöörinä. Hän sai kollegineuvoksen arvonimen. Vuoden 1905 vallankumouksen aikana Markov perusti Kurskissa ”Kansallisen järjestyksen puolueen”, joka vuonna 1907 sulautui osaksi Venäjän kansan liittoa. Markov kuului Venäjän kansan liiton puoluejohtoon vuodesta 1908 ja oli sen edustajana kolmannessa ja neljännessä valtakunnanduumassa vuosina 1907–1917. Hänestä tuli käytännössä puolueen johtaja, kun Aleksandr Dubrovin syrjäytettiin vuoden 1909 lopussa. Puolueen sirpaloitumisen seurauksena Markov perusti vuonna 1912 ”Uuden Venäjän kansan liiton”, joka tunnettiin myös markovilaisina. Lisäksi hän vaikutti Vladimir Puriškevitšin johtamassa ”Arkkienkeli Mikaelin liitossa”.


title: Nikolai Markov

text: Markov saavutti kyseenalaisen maineen yhtenä duuman oikeistosiiven johtajista ja jyrkkien antisemitistisen puheiden pitäjänä. Häntä alettiin kutsua nimellä ”Markov II”, koska hän oli toiseksi vanhin samannimisistä duumanedustajista. Hän julkaisi vuodesta 1915 äärioikeistolaista "Zemštšina"-lehteä. Hänet tunnettiin myös Suomen autonomian kiivaana vastustajana.


title: Nikolai Markov

text: Markov pidätettiin helmikuun vallankumouksen aikana, mutta laskettiin vapaaksi toukokuussa 1917. Hän johti lakkautetun puolueensa seuraajaksi perustettua maanalaista organisaatiota. Lokakuun vallankumouksen jälkeen Markov pakeni Suomeen. Hän tuki Luoteis-Venäjän armeijaa, jonka oli tarkoitus kenraali Nikolai Judenitšin komennossa vallata Pietari takaisin bolševikeilta. Vuodesta 1920 Markov asui maanpaossa Saksassa ja julkaisi monarkistisia emigranttilehtiä. Hän johti vuosina 1921–1927 venäläisten valkoisten emigranttien perustamaa Ylintä monarkistineuvostoa ja toimi kruununtavoittelija Kirill Vladimirovitš Romanovin neuvonantajana. Viimeisinä vuosinaan hän teki yhteistyötä Saksan kansallissosialistisen hallinnon kanssa.


title: Nokia 260T

text: Nokia 260T on Nokian kiintolevyllä varustettu antenniverkon digitaalisovitin. Kiintolevylle voi tallentaa 80 gigatavun edestä televisio-ohjelmia, myös ajastetusti. Vastaanottimeen kuuluu ominaisuus, joka voi pysäyttää televisio-ohjelman ruudulle, jolloin käyttäjä voi katsoa sen loppuun halutessaan. Nokia 260T on yhteensopiva Nokian kamerapuhelinten kanssa, mikä mahdollistaa digitaalivalokuvien siirtämisen langattomasti vastaanottimeen. Digitaalivastaanottimella voi katsoa vapaiden televisio- ja radiokanavien lisäksi maksullisia kanavia Conax-salauksenpurkua ja -kortinlukijaa hyödyntäen. Nokia 260T:ssä on myös seitsemän vuorokauden sähköinen ohjelmaopas ("EPG").


title: Palmira (Kolumbia)

text: Palmira on kaupunki ja kunta Kolumbian Valle del Caucan departementissa, linnuntietä noin 273 kilometriä pääkaupunki Bogotásta lounaaseen ja 27 kilometriä maan eteläosan keskuksesta, miljoonakaupunki Calista itäkoilliseen. Vuonna 2005 Palmiran väkiluku oli 284 470 asukasta ja väestöennuste arvioi vuoden 2017 kesäkuun lopun väkiluvuksi 308 671 asukasta.


title: Nokia 260S

text: Nokia 260S on Nokian kiintolevyllä varustettu satelliittiverkon digitaalisovitin. Kiintolevylle voi tallentaa 80 gigatavun edestä televisio-ohjelmia, myös ajastetusti. Vastaanottimeen kuuluu ominaisuus, joka voi pysäyttää televisio-ohjelman ruudulle, jolloin käyttäjä voi katsoa sen loppuun halutessaan. Nokia 260S on yhteensopiva Nokian kamerapuhelinten kanssa, mikä mahdollistaa digitaalivalokuvien siirtämisen langattomasti vastaanottimeen. Digitaalivastaanottimella voi katsoa vapaiden televisio- ja radiokanavien lisäksi maksullisia kanavia Conax-salauksenpurkua ja -kortinlukijaa hyödyntäen. Nokia 260S:ssä on myös seitsemän vuorokauden sähköinen ohjelmaopas ("EPG").


title: Grimsby (elokuva)

text: Grimsby (; Yhdysvalloissa "The Brothers Grimsby") on vuonna 2016 ensi-iltansa saanut Louis Leterrierin ohjaama brittiläis-yhdysvaltalainen toimintakomediaelokuva, jonka pääosissa ovat Sacha Baron Cohen, Mark Strong, Isla Fisher, Rebel Wilson, Gabourey Sidibe ja Penélope Cruz. "Grimsbyn" käsikirjoittivat Baron Cohen, Phil Johnston ja Peter Baynham ja tuottivat Baron Cohen, Baynham, Anthony Hines, Nira Park ja Todd Schulman.


title: Grimsby (elokuva)

text: Tyhjäpäinen mutta hyväsydäminen Norman ”Nobby” Butcher (Sacha Baron Cohen) on englantilainen, Grimsbyn rannikkokaupungissa asuva työtön alkoholisti, sosiaaliavustuksilla elävä jalkapallohuligaani, jolla on 11 lasta tyttöystävänsä Dawnin (Rebel Wilson) kanssa. Nobby ei ole nähnyt nuorempaa veljeään Sebastiania (Mark Strong) 28 vuoteen, sillä heidän jäätyä lapsina orvoiksi heidät adoptoitiin lastenkodista eri perheisiin. Nobby on etsinyt Sebastiania vuosia ja viimein löytää hänet, josta on tullut korkeakoulutettu tappavan vaarallinen MI6:n huippuagentti. Nobby löytää Sebastianin WorldCure-järjestön hyväntekeväisyystilaisuudessa, missä Sebastian on suorittamassa tehtävää. Sebastian, joka on juuri päässyt terroristijärjestön johtajien jäljille, on hyväntekeväisyystilaisuudessa estämässä Rhonda Georgen (Penélope Cruz) salamurhaa. Nobby kuitenkin tunkee väliin pahimmalla mahdollisella hetkellä ja onnistuu saamaan veljensä pahoihin vaikeuksiin, että tämä joutuu viranomaisten tappolistalle ja pakenemaan henkensä edestä. Sebastianin on turvauduttava Nobbyyn, joka keksii, että paras piilopaikka Sebastianille löytyy heidän vanhasta kotikaupungistaan Grimsbystä. Nobby sotkeutuu Sebastianin operaatioon, ja niin veljekset pakenevat ympäri maapalloa yrittäen samalla selvittää, mitä kansainvälisen terroristijärjestön salajuonen takana on ja pelastaa maailma.


title: Grimsby (elokuva)

text: Louis Leterrier kiinnitettiin "Grimsbyn" ohjaajaksi 3. joulukuuta 2013. Mark Strong ja Annabelle Wallis kiinnitettiin rooleihinsa huhtikuussa 2014 ja Ian McShane, Gabourey Sidibe, David Harewood, Johnny Vegas, Isla Fisher ja Rebel Wilson kesäkuussa 2014. Heinäkuun alussa 2014 Penélope Cruz palkattiin rooliinsa.


title: Grimsby (elokuva)

text: "Grimsbyn" kuvaukset alkoivat Essexissä Englannissa, North Wealdin kylässä ja sen lähialueilla 4. kesäkuuta 2014. Elokuvaa kuvattiin Britanniassa kuuden viikon ajan, minkä aikana sitä kuvattiin North Wealdin lisäksi myös muun muassa Tilburyn kaupungissa Essexissä. Britanniasta kuvaukset siirtyivät Kapkaupunkiin Etelä-Afrikkaan. "Grimsbyn" budjettina oli 35 miljoonaa dollaria. Sony Pictures Entertainment julkaisi elokuvan virallisen trailerin 9. joulukuuta 2015.


title: Grimsby (elokuva)

text: "Grimsby" sai ensi-iltansa Britanniassa 24. helmikuuta, Suomessa 26. helmikuuta ja Yhdysvalloissa 11. maaliskuuta 2016. Elokuvan teatterilevittäjinä olivat Britanniassa ja Yhdysvalloissa Sony Pictures Entertainmentin Columbia Pictures ja Suomessa Walt Disney Studios Motion Pictures Finland. "Grimsby" tuotti avausviikonloppunaan Britanniassa 2 676 420 dollaria, Yhdysvalloissa 3 258 327 dollaria ja Suomessa 128 851 dollaria. Elokuva tuotti teatterikierroksensa aikana yhteensä Britanniassa 7 564 877 dollaria, Yhdysvalloissa 6 874 837 dollaria ja Suomessa 410 948 dollaria. Maailmanlaajuisesti "Grimsby" tuotti yhteensä 28 748 384 dollarin lipputulot.


title: Grimsby (elokuva)

text: "Grimsby" on saanut elokuvakriitikoilta sekalaisen ja kielteisen vastaanoton. Rotten Tomatoes -sivuston mukaan 37% kriitikoista on antanut elokuvalle positiivisen arvosanan 4,7/10 keskiarvolla. Keräys perustuu 127 arviointiin. 14 483 käyttäjästä 42% on antanut elokuvalle positiivisen arvosanan 3/5 keskiarvolla. Metacritic-sivuston mukaan 34 arvostelun perusteella elokuva on saanut 44 pistettä sadasta mahdollisesta. Metacriticin 127 käyttäjää on antanut elokuvalle keskiarvon 6,2/10. Internet Movie Databasen 57 809 käyttäjää on antanut elokuvalle keskiarvon 6,2/10.


title: Grimsby (elokuva)

text: "Grimsby" julkaistiin DVD:lle ja blu-raylle Yhdysvalloissa 21. kesäkuuta 2016, Britanniassa 4. heinäkuuta 2016 ja Suomessa 15. elokuuta 2016.


title: Kaisa Pöyry

text: Kaisa Pöyry (oik. Katarina Wanqvist, 1818–1892)  oli suomalainen kansanparantaja Ristiinassa Etelä-Savossa, ns.viisas vanha nainen. Ristiinaa kutsuttiin jopa "Kaisa Pöyryn pitäjäksi" hänen maineensa takia.


title: Angry Birds Dice

text: Angry Birds Dice on JOYCITYn kehittämä digitaalinen lautapeli, joka julkaisi Rovio Entertainment pehmeän laukaisun mobiililaitteille 2017. Peli on Monopolyn tyylinen peli.


title: Tuluá

text: Tuluá on kaupunki ja kunta Kolumbian Valle del Caucan departementissa, linnuntietä noin 245 kilometriä pääkaupunki Bogotásta länsilounaaseen. Vuonna 2005 kunnan väkiluku oli 187 275 asukasta ja väestöennuste arvioi vuoden 2017 kesäkuun lopun väkiluvuksi 216 604 asukasta.


title: Cartago (Kolumbia)

text: Cartago on kaupunki ja kunta Kolumbian Valle del Caucan departementissa, linnuntietä noin 204 kilometriä pääkaupunki Bogotásta länteen. Vuonna 2005 kunnan väkiluku oli 124 831 asukasta ja väestöennuste arvioi vuoden 2017 kesäkuun lopun väkiluvuksi 133 652 asukasta.


title: Jamundí

text: Jamundí on kaupunki ja kunta Kolumbian Valle del Caucan departementissa, noin 21 kilometriä miljoonakaupunki Calista etelään. Vuonna 2005 kunnan väkiluku oli 96 993 asukasta ja väestöennuste arvioi vuoden 2017 kesäkuun lopun väkiluvuksi 124 586 asukasta.


title: Uruguayn ilmavoimat

text: Uruguayn ilmavoimat (, lyhenne FAU) Uruguayn asevoimien asehaara.


title: Uruguayn ilmavoimat

text: Uruguayn ilmavoimien historia alkaa maaliskuusta 1913, jolloin Uruguayn Canelonesin alueella sijaitsevaan Los Cerrillosiin perustettiin sotilaslentokoulu Escuela de Aviación Militar maan sota- ja laivastoministeriön määräyksellä. Koulu sai kalustokseen yhden Farman- ja yhden Blériot XI -lentokoneen, mutta joutui lopettamaan toimintansa jo heinäkuussa 1913 heikon varatilanteen takia. Ilmailukoulu aloitti toimintansa uudelleen samalla nimellä marraskuussa 1916, jolloin se uudelleenperustettiin Paso de Mendozan alueelle Montevideoon. Maahan saapui 1920 ranskalainen sotilaslähetystö, jonka vaikutuksesta Uruguay päätyi hankkimaan muutamia ranskalaisia lentokoneita. Uruguayn ilma-aseen ensimmäinen sotilasyksikkö, Escuadrilla de Caza, perustettiin vuonna 1924.


title: Uruguayn ilmavoimat

text: Lentojoukot uudelleenorganisoitiin vuonna 1935, jolloin niistä tuli armeijalle alistettu Aeronáutica Militar (A.M.). Uruguayn hallinto antoi sotilastukikohtansa Yhdysvaltain käyttöön vuonna 1940, saaden vastineena Lend-Lease-apua. Ilmavoimat saivat käyttöönsä seuraavina vuosina pieniä määriä kuljetus- ja koulukoneita. Yhdysvaltalainen sotilaslähetystö saapui maahan vuonna 1947, jolloin Aeronáutica Militar uudelleenorganisoitiin ja ensimmäinen kuljetus- ja ensimmäinen taisteluyksikkö perustettiin. Ilmavoimat saivat 15 North American B-25J Mitchellin ja 25 North American F-51D Mustangin konetoimituksen vuonna 1950. Kalustolisäyksen seurauksena perustettiin hävittäjä- ja pommikoneyksikkö. Kansallinen lentoyhtiö Pluna () perustettiin asevoimien alaisuuteen vuonna 1951.


title: Uruguayn ilmavoimat

text: Ilmavoimat irtautuivat armeijasta 4. joulukuuta 1953, jolloin niistä tuli itsenäinen asehaara Fuerza Aérea Uruguaya (FAU). FAU sai käyttöönsä ensimmäiset Lockheed AT-33A -suihkuhävittäjät vuonna 1955. Ilmavoimien alaisuuteen perustettu PLUNA irtautui itsenäiseksi siviililentoyhtiöksi vuoteen 1961 mennessä ja uusi sotilalentoyhtiö TAMU () perustettiin vuonna 1970. Yhtiön koneiet olivat sekä sotilas- että siviilirekisterissä, ja se lensi alkuun maan sisäisiä lentoja, mutta myös myöhemmin kansainvälisiä lentoja Brasiliaan, Argentiinaan ja Paraguayhyn. Uruguayn lentotukikohdat () perustettiin vuonna 1965 prikaateina ().


title: Uruguayn ilmavoimat

text: Ilmavoimien kalustoa uusittiin 1970-luvulla, kun Cessna A-37B -koneet korvasivat aiemmat Lockheed F-80C -suihkuhävittäjät. Ilmavoimat saivat myös käyttöönsä myös pieniä määriä uusia kuljetus, koulutus ja yhteyslentokoneita, muutamia helikoptereita, sekä pieniä kapinoita vastaan taisteulua varten suunniteluja COIN-ilma-aluksia.


title: Uruguayn ilmavoimat

text: Uruguayn ilmavoimien kalusto koostui vuoden 2017 alulla 37 lentokoneesta ja seitsemästä helikopterista. Ilmavoimien taistelukonekalustona oli 12 Cessna A-37 Dragonflyta ja viisi FMA IA 58 Pucaráa -konetta. Kuljetuskalusto koostui neljästä eri konetyypistä ja siihen kuului kuusi konetta. Ilmavoimilla oli lisäksi tilauksessa kaksi Harbin Y-12 -kuljetuskonetta. Koulutustarkoitukseen Uruguayn ilmavoimilla oli kymmenen konetta. Erikoiskäyttöön suunnattuja koneita Uruguayn ilmavoimilla oli neljä, joista kaikki olivat CASA C-212 Aviocar -merivalvontakoneita.


title: Yumbo

text: Yumbo on kaupunki ja kunta Kolumbian Valle del Caucan departementissa, noin 15 kilometriä miljoonakaupunki Calista pohjoiseen. Vuonna 2005 Yumbon väkiluku oli 92 192 asukasta ja väestöennuste arvioi vuoden 2017 kesäkuun lopun väkiluvuksi 122 718 asukasta.


title: Amstrad GX4000

text: Amstrad GX4000 oli Amstradin valmistama pelikonsoli. GX4000 oli Amstradin ensimmäinen ja ainoa yritys pelikonsolimarkkinoille.


title: Amstrad GX4000

text: Kilpailevat konsolit olivat 16-bittiset Sega Mega Drive ja Super Nintendo. GX4000 ei menestynyt kilpailua vastaan ja poistui nopeasti markkinoilta.


title: Amstrad GX4000

text: Ensimmäinen valmistuserä oli 15000kpl ja toista valmistuserää ei tehty.


title: Amstrad GX4000

text: Konsoli perustui Amstrad CPC -sarjan 8-bittisiin 464 ja 6128 kotitietokoneisiin.


title: Amstrad GX4000

text: Laitteisto:


title: Amstrad GX4000

text: Konsolille julkaistiin 27 peliä sen elinaikana.


title: Super Bowl LI

text: Super Bowl LI oli järjestyksessään 51. Super Bowl -ottelu. Se on NFL-liigan loppuottelu, joka pelattiin 5. helmikuuta 2017 Texasin Houstonissa. Ottelussa kohtasivat New England Patriots ja Atlanta Falcons. Super Bowl meni ensimmäistä kertaa historiansa aikana jatkoajalle, jossa Patriots voitti Falconsin ensimmäisen hyökkäysvuoron maalilla. Ottelu päättyi 28–34. Ottelun arvokkaimmaksi pelaajaksi valittiin Patriotsin pelinrakentaja Tom Brady.


title: Ratkaisemisen taito

text: How to Solve it (1945) on matemaatikko George Pólyan yleisteos ongelmanratkaisuun erityisesti matemaattisten ongelmien osalta. Ongelmanratkaisumalli sopii monelta osin myös suunnitteluintensiiviseen työhön ja auttaa erityisesti niin sanottujen vaikeiden ongelmien ratkaisua keksittäessä.


title: Ratkaisemisen taito

text: Kirja on suomennettu nimellä "Ratkaisemisen taito", ja kirjassa on suomalaisen asiantuntijan kirjoittama esipuhe.


title: Ratkaisemisen taito

text:
"Ratkaisemisen taito" ehdottaa seuraavia vaiheita ongelman ratkaisuun:
Menetelmän epäonnistuessa Pólya neuvoo: "Jos et pysty ratkaisemaan ongelmaa, niin on olemassa helpommin ratkaistava ongelma: etsi se." Tai: "Jos et voi ratkaista ongelmaa, yritä ratkaista ensin jokin siihen liittyvä ongelma. Voitko kuvitella helpommin lähestyttävän ongelman?"


title: Ratkaisemisen taito

text:
"Ongelman ymmärtäminen" usein ylenkatsotaan itsestäänselvänä, eikä vaihetta edes aina mainita matematiikan tunneilla. Kuitenkin opiskelijat usein kangertelevat pyrkimyksissään ratkaista ongelma yksinkertaisesti siksi, etteivät ymmärrä sitä täysin tai edes osittain. Korjatakseen puutteen Pólya opetti opettajille, kuinka kysyä opiskelijalta sopivia kysymyksiä tilanteesta riippuen, kuten:
Opettajan tulisi valita opiskelijalle sopivan vaikea kysymys varmentaakseen ymmärtääkö opiskelija asiat omalla tasollaan ja siirtyä tarvittaessa vaikeusasteikolla alas tai ylös kunnes löytyy kysymys, johon opiskelija voi vastata rakentavasti.


title: Ratkaisemisen taito

text:
Pólya mainitsee, että on olemassa monia järkeviä tapoja ratkaista ongelmia. Taito valita sopiva strategia opitaan parhaiten ratkaisemalla monia ongelmia. Strategian valitseminen muuttuu yhä helpommaksi. Osittainen luettelo strategioista:
Muita ehdotuksia:


title: Ratkaisemisen taito

text: Tämä vaihe on yleensä helpompi kuin suunnitelman laatiminen. Yleensä tarvitset vain huolellisuutta ja kärsivällisyyttä olettaen, että sinulla on tarvittavat taidot. Pysy valitsemassasi suunnitelmassa. Jos se ei edelleenkään toimi, hylkää se ja valitse toinen. Usko pois; näin matematiikkaa tekevät jopa ammattilaiset.


title: Ratkaisemisen taito

text: Pólya mainitsee, että paljon voidaan saada aikaan varaamalla aikaa sen pohtimiseen ja muisteluun mitä olet tehnyt, mikä toimi ja mikä ei. Näin voidaan ennustaa, mitä strategiaa kannattaa käyttää ratkaisemaan tulevia ongelmia, jos nämä liittyvät alkuperäiseen ongelmaan.


title: Ratkaisemisen taito

text: Kirja sisältää sanakirja-tyylisen joukon heuristiikkoja, joissa monessa on kyse siitä, miten tuottaa helpompi ongelma. Esimerkiksi:


title: Ratkaisemisen taito

text: Menetelmä "olenko jo kokeillut kaikkea" on ehkä soveltuvin koulun koetehtäviin (esim., "n" ihmistä kaivaa "m" ojaa).


title: Ratkaisemisen taito

text: Muut ongelmanratkaisukirjat liittyvät usein luoviin ja vähemmän konkreettisiin menetelmiin, kuten mind mapping, aivoriihi, ja luova ongelmanratkaisu.


title: Awolnation

text: Awolnation on vuonna 2009 perustettu yhdysvaltalainen elektronista rockia esittävä yhtye. Yhtyeen laulajana on Aaron Bruno. Yhtye on tehnyt neljä levyä, jotka on julkaissut Red Bull Records.


title: A-Darter

text: A-Darter V3A/V3C/V3E "(Agile Darter)" on ilmataisteluohjus, joka on IR-lämpöhakuinen. Tämä ohjustyyppi on suunniteltu sekä valmistettu Etelä-Afrikan tasavallassa. Sen kehitystyö alkoi vuonna 1969, ja aselajikäyttöön aktiivipalvelukseen A-Darter saapui 1973. Asetyypin valmistaja on Armscor eli Denel. Sitä käyttää sekä Etelä-Afrikan ilmavoimat SAAF että Brasilian ilmavoimat. Saab JAS 39 Gripen kykenee hyödyntämään A-Darter V3E:ta.


title: A-Darter

text: "(tiedot mallista V3A, ohjuksen 1. käyttöversio)"


title: Carlos Manuel de Céspedes

text: Carlos Manuel de Céspedes (18. huhtikuuta 1819 – 27. huhtikuuta 1874) oli kuubalainen itsenäisyysliikkeen johtaja ja plantaasinomistaja. Céspedes aloitti kapinan, joka johti kymmenvuotiseen sotaan Kuuban Espanjalaista siirtomaahallintoa vastaan. Céspedes päätyi lopulta espanjalaisten vangiksi ja hänet teloitettiin vuonna 1874.


title: Carlos Manuel de Céspedes

text: Céspedes syntyi 18. huhtikuuta 1819 Bayamossa ja kävi koulunsa Havannassa. Hän kiinnostui jo nuorena Espanjan siirtomaahallinnon vastaisesta politiikasta. 10. lokakuuta 1868 Céspedes käynnisti niin kutsutun Grito de Yaran, eli kymmenen vuotta jatkuneen sodan siirtomaahallintoa vastaan. Céspedes vapautti omistamansa plantaasin orjhat ja värväsi heidät joukkoihinsa. Myöhemmin hänen armeijaansa liittyi myös alueen muita plantaasinomistajia.


title: Carlos Manuel de Céspedes

text: Vuonna 1869 Céspedes muodosti väliaikaishallituksen ja oli mukana kirjoittamassa uutta perustuslakia. Céspedes otti käyttöön myös monia uudistuksia, kuten vapaakaupan, tasa-arvoisen verotuksen ja yleisen äänioikeuden. Céspedesin yhtenä päätavoitteena oli myös orjuuden lakkauttaminen, mutta ajatus herätti vastustusta itsenäisyysliikkeen sisällä. Joukko muita itsenäisyysliikkeen vaikuttajia syöksi Céspedesin asemastaan vuonna 1873 ja hän siirtyi maan alle. Espanjalaiset saivat vangittua hänen seuraavana vuonna ja hänet teloitettiin 27. huhtikuuta 1874.


title: Dassault Mirage 5

text: Dassault Mirage 5 on Ranskassa valmistettu suihkuhävittäjä eli monitoimihävittäjä. Se otettiin aktiiviin käyttöön vuonna 1969. Tämän tyypin lentokone lensi ensilentonsa 19. toukokuuta 1967. Se on eräs ranskalainen Mirage-hävittäjäkoneperheen tuote, joka pohjautuu Mirage III -tyyppiin, jonka jälleenkehitelmä Mirage 5 on. Konetyyppi on tullut enemmän tunnetuksi muunnoksistaan. Näitä ovat olleet: IAI Kfir, IAI Nesher ja Atlas Cheetah. Mirage 5 on edeltäjiään kookkaampi, ja sen avioniikka on yksinkertaisempaa. Mirage 5 kykenee myös taktisiin ydinpommituksiin lentoteknillisten ominaisuuksiensa puolesta.


title: Dassault Mirage 5

text: Konetyyppi kykenee saavuttamaan 2.2 Machin nopeuden, ainakin 18 kilometrin lakikorkeuden sekä kuljettamaan aseistusta 4 000 kilogrammaa. Kiinteä aseistus käsittää kaksi 30 millimetrin DEFA-konetykkiä. Useat eteläisen Amerikan ja Afrikan maat käyttivät tätä tyyppiä, ja se on osin käytössä yhä edelleen 2010-luvulla.


title: Dassault Mirage 5

text: Mirage III -tyyppiä pidettiin niin kilpailukykyisenä, että se jo oli vahva ehdokas Suomen Ilmavoimille. Tämän jälkeen kehitettiin avioniikaltaan, kuten tutkalaitteistoltaan kevyempi, taikka heikompi tyyppi Mirage 5. Tämä toi lisääntyneen asekuorman kantokyvyn.


title: Fornebu

text: Fornebu (paikallista muotoa Fornebo) on Norjassa sijaitseva niemimaa, joka on osa Bærumin kuntaa. Fornebu on Oslon länsiosien rajalla.


title: Fornebu

text: Fornebun lentoasema (FBU) oli Norjan päälentoasema toisesta maailmansodasta alkaen. 7. lokakuuta vuonna 1998 lentoasema suljettiin. Yön ylitse toimitettu suuri muutto-operaatio päättyi uuden päälentoaseman avajaisiin Gardermoenissa (OSL). Gardermoen oli aiemmin toiminut pienemmän lentoaseman roolissa.


title: Fornebu

text: Vuodesta 2001 lähtien Fornebun aluetta on kehitetty tietotekniikka- ja -liikennekeskukseksi. Norjalaisen teleoperaattori Telenorin uusi pääkonttori sijaitsee Fornebussa.


title: Fornebu

text: Fornebun niemimaa on yhteydessä Langoddeniin ja Snarøyaan, jotka ovat kehittyneempiä yksityisasutusalueita.


title: Fornebu

text: Fornebun nimi kuului alun perin niemellä sijainneelle farmille.


title: Fornebu

text: Scandinavian Airlinesin Norjan-toimistot sijaitsevat Fornebussa. Muita alueen yrityksiä ovat: Norwegian Air Shuttle, Telenor, Aker Solutions ja Statoil.


title: Fornebu

text: Tilauslentoyhtiö Partnairin pääkonttori sijaitsi Fornebun lentoasemalla vuoteen 1989 asti. Kun lentoyhtiö Busy Bee of Norway oli olemassa, sen pääkonttori oli myös lentoaseman yhteydessä. Braathensin ja SAS Braathensin pääkonttorit olivat lentoaseman mailla. Vuonna 2010, Norwegian Air Shuttle osti entisen Braathensin toimiston.


Fornebu


title: Chilenkihu

text: Chilenkihu ("Stercorarius chilensis") kuuluva lintulaji. Sen levinneisyysaluetta ovat Argentiina, Chile ja Peru ja lisäksi sitä on tavattu vaelluslintuna Antarktiksella, Brasiliassa, Ecuadorissa ja  Uruguayssa sekä tuntematonta alkuperää olevana Falklandinsaarilla. Sen populaation suuruus on vakaa.


title: Chilenkihu

text: Vakaalla kannalla ei ole merkittäviä uhkia. Lajin pesimäalue ulottuu Keski-Chilestä Argentiinan eteläkärkeen. Se on merellinen lintu ja se elää lähinnä rannikon kanaaleissa ja salmissa ja pesimäpaikat ovat saarilla ja syrjäisillä rannikkoalueilla. Pesintä alkaa marraskuussa, jolloin yksilöt muodostavat tiheitä yhteisöjä


title: Under Cover of Darkness

text: Under Cover of Darkness on yhdysvaltalaisen rockyhtye The Strokesin kappale, joka julkaistiin ensimmäisenä singlenä yhtyeen kolmannelta albumilta "Angles" 9. helmikuuta 2011. ”Under Cover of Darkness” nousi Britannian singlelistalla parhaimmillaan sijalle 47.


title: Under Cover of Darkness

text: Kappaleen musiikkivideon on ohjannut Warren Fu.


title: Expon metroasema

text: Expo on Singaporen Mass Rapid Transit -metrojärjestelmän asema Tampinesissa Singaporen itäisellä suuralueella lähellä Singapore Expo -messukeskusta. Se avattiin 10. tammikuuta 2001. Se on East West Linen Changin lentoaseman haaralla. Siitä tuli myös Downtown Linen pääteasema, kun linjan itäinen jatke avautui 21. lokakuuta 2017.


title: Taken for a Fool

text: Taken for a Fool on yhdysvaltalaisen rockyhtye The Strokesin kappale, joka julkaistiin toisena singlenä yhtyeen kolmannelta albumilta "Angles" 1. heinäkuuta 2011.


title: Taken for a Fool

text: Kappaleen musiikkivideon on ohjannut Laurent Briet.


title: All the Time

text: All the Time on yhdysvaltalaisen rockyhtye The Strokesin kappale, joka julkaistiin ensimmäisenä singlenä yhtyeen viidenneltä albumilta "Comedown Machine" 19. helmikuuta 2013.


title: All the Time

text: Kappaleen musiikkivideon on ohjannut Albert Hammond Jr.


title: Janina Orlov

text: Janina Maria Orlov (s. 10. helmikuuta 1955) on suomenruotsalainen kääntäjä ja yliopistonlehtori. Hän on kääntänyt runsaasti suomalaista nykykirjallisuutta ruotsiksi ja saanut käännöksistään useita tunnustuksia. Åbo Akademista filosofian tohtoriksi valmistunut Orlov on myös Tukholman yliopiston kirjallisuustieteen lehtori, opetusalanaan lastenkirjallisuus.


title: Janina Orlov

text: Orlovin vuonna 2005 julkaistu venäjän kielen ja kirjallisuuden väitöskirja oli temaattinen analyysi Aleksandr Puškinin runoteoksesta "Skazka o tsare Saltane" (Tsaari Saltanin tarina) vuodelta 1831. Merkittävä osa Orlovin suomesta ja venäjästä ruotsiksi kääntämistä teoksista on ollut lasten- ja nuortenkirjallisuutta, mutta mukana on runsaasti myös niin sanottua aikuisten kaunokirjallisuutta. Kirjailijoiden joukossa ovat muun muassa Katja Kettu, Rosa Liksom, Sofi Oksanen, Riikka Pulkkinen, Andrei Gelasimov ja Nina Sadur.


title: Janina Orlov

text: Orlov sai vuonna 2015 valtion ulkomaisen kääntäjäpalkinnon, vuonna 2016 hänet palkittiin Pro Finlandia -mitalilla, ja 2018 hän sai Hugo Bergroth -palkinnon.


title: Janina Orlov

text: Orlov oli naimisissa ruotsalaisen kirjailijan Ulf Starkin kanssa.


title: Suomen postcrossingyhdistys

text: Suomen postcrossingyhdistys ry on 24.10.2015 perustettu suomalainen postcrossing-harrastajien yhdistys. Yhdistyksen tarkoitus on sääntöjensä mukaan edistää postcrossingin harrastusta Suomessa, lisätä jäsenten välistä vuorovaikutusta, edistää harrastukseen liittyvää tiedonsaantia tiedotus- ja julkaisutoiminnan avulla ja olla yhteistyössä muiden harrastukseen liittyvien koti- ja ulkomaisten järjestöjen, yritysten ja toimijoiden kanssa. Yhdistyksen nimi on ruotsiksi Finlands postcrossingförening rf, ja englanniksi Finnish Postcrossing Friends Association.


title: Suomen postcrossingyhdistys

text: Yhdistys on maailman ensimmäinen virallisesti rekisteröity kansallinen postcrossing-harrastajien yhdistys.


title: Suomen postcrossingyhdistys

text: Yhdistys järjestää tapaamisia ja tutustumiskäyntejä postikortteihin, postikorttitaiteeseen ja postinvälitykseen liittyviin yrityksiin ja tapahtumiin. Yhdistys on mukana myös esimerkiksi postimerkkien ensipäivätapahtumissa.


title: Suomen postcrossingyhdistys

text: Yhdistys on Hämeenlinnan Verkatehtaalla vuosittain järjestettävän Korttien Tarinat -postikorttifestivaalin pääjärjestäjä.


title: Suomen postcrossingyhdistys

text: Yhdistys ylläpitää myös Korttikirppistä, joka on verkossa toimiva kaikille avoin ja maksuton palvelu.


title: Suomen postcrossingyhdistys

text: Suomen postcrossingyhdistyksen jäseneksi voi liittyä kuka tahansa aktiivinen postcrossing-harrastaja, joka hyväksyy yhdistyksen tarkoituksen ja säännöt. Vuoden 2018 lopussa yhdistyksessä oli yli 500 maksanutta jäsentä.


title: Suomen postcrossingyhdistys

text: Yhdistyksen johdossa toimii hallitus, johon kuuluu puheenjohtaja ja 4-10 varsinaista jäsentä, sekä 0-10 varajäsentä.


title: Suomen postcrossingyhdistys

text: Suomen postcrossingyhdistys ry valitsee vuosittain Vuoden taiteilijan. Vuoden taiteilijaksi voidaan valita henkilö tai taho, jolla on tunnettua postikorttituotantoa Suomessa. Vuoden taiteilijan valinnassa voidaan huomioida myös esimerkiksi säätiöt (edesmenneiden taiteilijoiden osalta) ja työ- tai tuotantoryhmät. Yhdistyksen jäsenkortti on vuoden taiteilijan kuvittama.Suomen postcrossingyhdistys ry on vuodesta 2017 alkaen nimennyt vuosittain Vuoden postcrossaajan. Vuoden postcrossaajaksi voidaan nimetä taho, tai henkilö, joka on toimillaan tai teoillaan edistänyt postcrossing-harrastuksen, tai Suomen postcrossingyhdistyksen, tunnettuutta positiivisella tavalla Suomessa.


title: 2,5-furaanidikarboksyylihappo

text: 2,5-Furaanidikarboksyylihappo (CHO) on heterosyklisiin ja aromaattisiin dikarboksyylihappoihin kuuluva orgaaninen yhdiste. Yhdistettä voidaan käyttää muun muassa polymeerien ja muiden orgaanisten kemikaalien tuotannon lähtöaineena ja se on herättänyt kiinnostusta erityisesti siksi, että sitä voidaan valmistaa uusiutuvista raaka-aineista.


title: 2,5-furaanidikarboksyylihappo

text: Huoneenlämpötilassa 2,5-furaanidikarboksyylihappo on väritöntä kiteistä ainetta. Yhdiste liukenee hyvin veteen ja muun muassa etanoliin. 2,5-Furaanidikarboksyylihappo on keskivahva diproottinen happo ja sen pK-arvot ovat pK 2,6 ja pK 3,55.


title: 2,5-furaanidikarboksyylihappo

text: 2,5-Furaanidikarboksyylihappoa voidaan valmistaa lähtemällä glukoosista, josta muodostetaan hydroksimetyylifurfuraalia. Hydroksimetyylifurfuraali voidaan hapettaa vesiliuoksessa 2,5-furaanidikarboksyylihapoksi. Hapettumisen välivaiheena muodostuu muun muassa hydroksi- ja aldehydihappoja. Vaikeutena on löytää riittävän selektiivisiä hapetuskatalyyttejä. On myös tutkittu biokemiallisia menetelmiä hydroksifurfuraalin hapettamiseksi miedoissa olosuhteissa 2,5-furaanidikarboksyylihapoksi. Yhdistettä voidaan myös valmistaa käsittelemällä limahappoa vetybromidilla, mutta tämä vaatii korkean lämpötilan.


title: 2,5-furaanidikarboksyylihappo

text: 2,5-Furaanidikarboksyylihappoa voidaan käyttää muun muassa polyamidien, polyesterien ja polyuretaanien valmistamiseen. Siitä saatavilla polymeereilla voidaan mahdollisesti korvata petrokemiantuotteisiin tereftaalihappoon ja adipiinihappoon perustuvia polyesteri- ja polyamidimuoveja. Lisäksi yhdisteestä voidaan valmistaa muovien pehmentimiä ja hyödyllisiä kemikaaleja kuten levuliinihappoa ja meripihkahappoa.


title: Afon Dyfi

text: Afon Dyfi () on joki läntisessä Keski-Walesissa. Se saa alkunsa Gwyneddin kreivikunnassa sijaitsevasta Creiglyn Dyfin järvestä, joka on noin 580 metriä merenpinnan yläpuolella. Joki laskee mereen Aberdyfin kylän kohdalla.


title: Afon Dyfi

text: Joki on tunnettu sen lohistaan ja taimenistaan.


title: Kaarsild

text: Kaarsild on silta Tartossa. Se on Emajoen ylittävä kevyen liikenteen silta ja rakenteeltaan vahvistettu betonisilta.


title: Kaarsild

text: Silta on rakennettu toisen maailmansodan aikana tuhotun Kivisillan kohdalle 1959, ja sen juuressa on Kivisillan pienoismalli.


title: Kaarisilta (täsmennyssivu)

text: Kaarisilta tarkoittaa seuraavia:


title: Maria Vainio-Kurtakko

text: Maria Vainio-Kurtakko (s. 1976) on kulttuurialan asiantuntija. Hän on koulutukseltaan filosofian tohtori. Hän toimii Svenska litteratursällskapetissa yksikön päällikkönä (enheten för kundbetjäning och publikarbete). Vainio-Kurtakon johtama asiantuntijaryhmä sai vuonna 2016 Tiedonjulkistamispalkinnon verkkopalvelusta, jonka nimi on "Albert Edelfelts brev". Vainio-Kurtakko on kirjoittanut ja toimittanut tieteellisiä kirjoja ja artikkeleita sekä julkaissut tietokirjoja.


title: Ann-Marie Ivars

text: Ann-Marie Ivars (s. 1941) on suomalainen kielitieteilijä ja Helsingin yliopiston professori emerita.


title: Ann-Marie Ivars

text: Ivars väitteli 1986 aiheesta "Från Österbotten till Sörmland – en undersökning av emigration och språklig anpassning" ja vuonna 1989 hänestä tuli Helsingin yliopiston apulaisprofessori. Vuonna 1991 hänestä tuli Lars Huldénin seuraaja yliopiston skandinaavisten kielten professorina. Vuosina 1993–1994 hän työskenteli Skandinaavisten kielten laitoksen esimies. Hän siirtyi eläkkeelle 2002 ja hänen seuraajakseen tuli Jan-Ola Östman.


title: Ann-Marie Ivars

text: Ivars tutki muun muassa dialektologiaa, sosiolingvistiikkaa ja kielihistoriaa, ja hän on työskennellyt tutkimushankkeissa, joissa on tutkittu Närpiön murretta suomenruotsalaista kaupunkikieltä. Hän on toimittanut teosta "Ordbok över Finlands svenska folkmål" Kotuksessa ja vuosina 1994–2000 Föreningen för nordisk filologin julkaisua "Folkmålsstudier".


title: Pietarin kirkko (Tartto)

text: Tarton Pietarin kirkko on luterilainen kirkko Virossa Tartossa. Uusgoottilainen kirkko valmistui 1884 arkkitehti Viktor Schröterin suunnitelmien mukaan. Etelätorni valmistui 1903 Georg Hellatin suunnitelmien pohjalta. Kirkko vihittiin käyttöön 1884.


title: Pietarin kirkko

text: Pietarin kirkko tarkoittaa muun muassa seuraavia:


title: San Fernando

text: San Fernando on kunta Andalusian itsehallintoalueella Etelä-Espanjassa. San Fernandon asukasluku on noin 96 000 (2016).


title: Yrjö Ylijoki

text: Yrjö Ensio Ylijoki (18. kesäkuuta 1915 Kuhmoinen – 14. toukokuuta 1998 Lake Worth Yhdysvallat) oli diplomi-insinööri ja teollisuusneuvos, joka teki elämäntyönsä Chymos Oy:n palveluksessa.


title: Yrjö Ylijoki

text: Hän kirjoitti ylioppilaaksi Forssan yhteiskoulusta 1934 ja opiskeli kemiaa Kuninkaallisessa teknillisessä korkeakoulussa Tukholmassa. Opinnot keskeytyivät sodan vuoksi, ja hän valmistui 1943 diplomi-insinööriksi Teknillisestä korkeakoulusta.


title: Yrjö Ylijoki

text: Hän tuli Chymoksen Lappeenrannan tehtaalle käyttöinsinööriksi 1945 ja työskenteli 1951–1952 isännöitsijänä Toijalan tehtailla, jonne suurin osa Chymoksen toiminnasta oli siirtynyt sodan vuoksi. Toijalan tehtaat lakkautettiin 1952, ja toiminta siirtyi kokonaisuudessaan takaisin Lappeenrantaan. Ylijoesta tuli Lappeenrannan tehtaan teknillinen johtaja. Vuonna 1959 hänestä tuli Chymoksen toimitusjohtaja, ja hän hoiti tätä tehtävää eläkkeelle siirtymiseensä 1975 saakka.


title: Yrjö Ylijoki

text: Chymos oli alun perin perheyhtiö, jonka perusti 1906 Wäinö Tammenoksa. Hänen poikansa Jukka Tammenoksa oli yhtiön toimitusjohtajana 1929–1952 välisen ajan, jonka loppupuolella yhtiö joutui taloudellisiin vaikeuksiin. Rahoittajapankki siirsi Tammenoksan suvun syrjään, ja Chymos siirtyi Regulus Oy:lle. Se oli muodostettu 1950-luvun puolivälissä, kun Lääketehdas Orion Oy:n lääketeollisuus erotettiin yhtiön muusta toiminnasta.


title: Yrjö Ylijoki

text: Ylijoen toimitusjohtaja-aika oli Chymoksen merkittävin kehityskausi, ja yhtiö oli 1970-luvulla Lappeenrannan kolmanneksi suurin yksityinen työnantaja. Myös henkilöstön henkisestä ja sosiaalisesta hyvinvoinnista huolehdittiin. Talossa oli henkilöstöruokala, jossa oli tarjolla monipuolinen lounas. Henkilöstölle järjestettiin vuosittain joulujuhla, jossa palkittiin talossa kauan palvelleet chymoslaiset, minkä lisäksi juhlassa oli aina joku tunnettu esiintyjä. Heistä mainittakoon koomikkopari Maj-Britt Heljo ja Kaarlo Juurela sekä laulajauraansa aloittava Paula Koivuniemi. Myös henkilöstö esitti omin voimin kuvaelmia tai tanssiesityksiä. Henkilöstöllä oli harrastuskerho, jota firma rahoitti. Oli palloilulajeja, jumppaa, pilkkikilpailuja, käsitöitä, valokuvausta ja paljon muuta harrastustoimintaa. Chymos-kerho oli perustettu jo Jukka Tammenoksan aikana sotavuosina huolehtimaan henkilökunnan virkistys- ja urheilutoiminnasta Chymoksella oli myös oma työterveysasema, jossa hoidettiin tavanomaiset vaivat ja tapaturmat, ja siellä tehtiin ennaltaehkäisevää työterveydenhuoltoa. Orionilla oli oma eläkesäätiö, jonka piiriin myös chymoslaiset kuuluivat. Talossa viihdyttiin, yhteishenki oli hyvä, ja vanhaa jäljellä olevaa perheyhtiömäisyyttä pidettiin yllä, vaikka se Tammenoksien aikakauden jälkeen olikin taakse jäänyttä elämää.


title: Yrjö Ylijoki

text: Ylijoki toimi aktiivisesti myös työelämän ulkopuolella. Hänellä oli monia talous- ja sivistyselämän luottamustehtäviä, muun muassa Kaakkois-Suomen kauppakamarissa, Keskuskauppakamarissa ja Liikesivistysrahastossa.


title: Yrjö Ylijoki

text: Hänen rakkaimmat harrastuksensa olivat tennis ja Rotary-toiminta. Hän sai ansioistaan ja toiminnastaan lukuisia kunnianosoituksia. Vuonna 1970 hänelle myönnettiin teollisuusneuvoksen arvonimi. Sotilasarvoltaan hän oli insinöörikapteeni.


title: La reina de España

text: La reina de España on vuonna 2016 ensi-iltansa saanut Fernando Trueban ohjaama ja käsikirjoittama espanjalainen draamakomediaelokuva, jonka pää- ja sivuosia näyttelevät Penélope Cruz, Antonio Resines, Neus Asensi, Ana Belén, Javier Cámara, Chino Darín, Loles León, Arturo Ripstein, Jorge Sanz, Rosa María Sardá, Santiago Segura, Clive Revill, Cary Elwes ja Mandy Patinkin. Elokuvan tuottajina olivat Penélope Cruz, Mercedes Gamero ja Mikel Lejarza. "La reina de España" on jatko-osa vuonna 1998 ensi-iltansa saaneelle "Unelmiesi tyttö" () -elokuvalle, jonka Trueba on myös ohjannut.


title: La reina de España

text: "La reina de España" sijoittuu vuoden 1956 Madridiin. Espanjalaisnäyttelijä Macarena Granadasta (Penélope Cruz) on tullut suuri Hollywood-tähti, joka matkustaa Espanjaan kuvaamaan suuren luokan yhdysvaltalaiselokuvaa "Espanjan kuningatar", jossa hän näyttelee Isabella Katolilaista. Madridissa Macarena tapaa jälleen 18 vuoden takaisen elokuvaryhmän, jonka kanssa hän kuvasi "Unelmiesi tyttö" -nimisen elokuvamusikaalin Adolf Hitlerin natsi-Saksassa vuonna 1938. Tuolloin elokuvaryhmä kamppaili natsihallinnon kanssa, mutta nyt heidän joutuu kamppailla Francisco Francon diktatuurihallinnon kanssa, joten elokuvan kuvaukset eivät mene niin kuin pitäisi.


title: La reina de España

text: "La reina de Españan" kuvaukset alkoivat Budapestissa, Unkarissa 29. helmikuuta 2016. Budapestissa elokuvaa kuvattiin maaliskuuhun asti, minkä jälkeen kuvaukset siirtyivät Madridiin, jossa elokuvaa kuvattiin toukokuun puoliväliin asti. Elokuvan budjettina oli 11 miljoonaa euroa, ja sen tuotantoyhtiöinä olivat Atresmedia Cine ja Fernando Trueba Producciones Cinematográficas. Elokuvan teaser julkaistiin 21. kesäkuuta 2016 ja virallinen traileri 8. syyskuuta 2016.


title: La reina de España

text: "La reina de España" sai ensi-iltansa Madridissa, Espanjassa 24. marraskuuta 2016. Elokuvan maanlaajuinen teatteriensi-ilta Espanjassa oli 376 elokuvateatterissa 25. marraskuuta 2016. Elokuvan teatterilevittäjänä Espanjassa oli Universal Pictures International Spain. "La reina de España" tuotti Espanjassa avausviikonloppunaan 421 823 dollarin lipputulot ja koko teatterikierroksensa aikana yhteensä 1 125 980 dollarin lipputulot. Elokuvan odotettiin olevan yksi vuoden 2016 suurimmista yleisömenestyksistä Espanjassa, mutta se tuottikin alle odotusten.


title: La reina de España

text: "La reina de España" esitettiin Berliinin elokuvajuhlilla "Berlinale Special" -esityssarjassa 13. helmikuuta 2017.


title: Valtion itsenäisyyshistorialautakunta

text: Valtion itsenäisyyshistorialautakunta oli vuosina 1937–1946 toiminut asiantuntijalautakunta, joka jakoi apurahoja Suomen itsenäisyyshistoriaa käsitteleviin tutkimuksiin. Cajanderin III hallituksen aloitteesta eduskunta myönsi vuonna 1937 Suomen 20-vuotisen itsenäisyyden juhlistamiseksi kaksi miljoonaa markkaa sellaisiin tutkimuksiin ja julkaisuihin, jotka ”pätevästi valaisevat itsenäisyytemme esihistoriaa, itsenäisyytemme saavuttamista ja sen vastaista lujittamista”. Valtioneuvosto asetti 16. joulukuuta 1937 rahoituksen jakamisesta päättämään itsenäisyyshistorialautakunnan, jonka puheenjohtajaksi tuli historian professori A. R. Cederberg ja muiksi jäseniksi professori Gunnar Landtman, rehtori Yrjö Ruutu, kenraaliluutnantti Aarne Sihvo ja päätoimittaja Artturi Leinonen. Cederbergin on arveltu olleen koko hankkeen alkuperäinen isä.


title: Valtion itsenäisyyshistorialautakunta

text: Itsenäisyyshistorialautakunnan oli tarkoitus rahoittaa Suomen valtiollista historiaa käsittelevän viisiosaisen yleisesityksen laatiminen, mutta teosta ei saatu koskaan kirjoitettua, osin maailmansodan puhkeamisen vuoksi. Päähankkeesta toteutui vain lähdemateriaalin keruu, joukko bibliografioita ja Cederbergin vuonna 1943 oppikirjaksi kirjoittama teos "Suomen uusinta historiaa 1898–1942". Lautakunta jakoi apurahoja useisiin erityistutkimuksiin, joita olivat muun muassa Eino Parmasen sortovuosien vastarintaa kuvannut neliosainen "Taistelujen kirja" (1936–1941), Aaro Pakaslahden "Suomen itsenäisyyden tunnustaminen" (1937), Rafael Erichin "Suomen oikeusasema" (1938), Eero Kuussaaren "Heimosodat 1918–1922" (1939), Akseli Routavaaran tutkimus Suomen sanomalehdistöstä sortovuosina, Erkki Räikkösen elämäkerralliset tutkimukset P. E. Svinhufvudista, Y. K. Laineen kolmiosainen "Suomen poliittisen työväenliikkeen historia" (1945–1946) sekä Juhani Paasivirran kaksiosainen "Suomen itsenäisyyskysymys 1917" (1947–1949). Lisäksi itsenäisyyshistorialautakunta järjesti syksyllä 1940 kirjoituskilpailun ”keinoista itsenäisyyden vastaiseksi turvaamiseksi”, mutta vastausten heikon tason vuoksi ensimmäinen ja toinen palkinto jätettiin jakamatta.


title: Montilla

text: Montilla on kunta Andalusiassa Etelä-Espanjassa. Montillan asukasluku on 23 365 (2016).


title: Montilla

text: Montilla kuuluu Montilla–Morilesin viinialueeseen.


title: Puerto del Carmen

text: Puerto del Carmen on Lanzaroten eteläosassa sijaitseva pikkukaupunki ja saaren tärkein lomakeskus. Hallinnollisesti Puerto del Carmen kuuluu Tíasin kuntaan. Puerto del Carmenissa asuu noin 10 000 asukasta. Kaupunki on rakennettu kapealle rantakaistaleelle, ja rakennukset ovat pääosin matalina ja valkoisina hyvin Lanzarotelle tyypillisiä. Aikoinaan Puerto del Carmen oli pieni kalastajakylä, ja niistä ajoista muistuttaa edelleen kaupungin länsiosassa sijaitseva vanhakaupunki satamineen.


title: Puerto del Carmen

text: Puerto del Carmenin edustalla on kuusi kilometriä pitkä hiekkaranta, joka sopii loivasti syvenevänä hyvin lapsille. Kaupungissa on myös hyvät harrastusmahdollisuudet. Puerto del Carmenissa on myös Biosfera-niminen kauppakeskus. Kaupungissa on hyvä ravintolatarjonta ja myös yöelämää, mutta se ei ole niin vilkasta kuin Kanariansaarten vauhdikkaimmissa lomakeskuksissa.


title: Puerto del Carmen

text: Matkaa saaren pääkaupunkiin Arrecifeen on noin 14 kilometriä ja lentokentälle noin yhdeksän kilometriä. Lähistöllä sijaitsee myös Texas Rancho Park -teemapuisto, joka on yhdistelmä eläin- ja vesipuistoa.


title: Peter Nyman (ajankohtaisohjelma)

text: Peter Nyman on tammikuussa 2017 MTV3-kanavalla alkava toimittaja Peter Nymanin keskusteluohjelma, jossa hän haastattelee ajankohtaisia vieraita.


title: NEC V800

text: NEC V800 on japanilaisen NEC Corporationin valmistama 32-bittinen RISC-suoritinperhe.


title: NEC V800

text: Suoritin tukee neljän gigatavun muistiavaruutta.


title: NEC V800

text: Renesas Electronics valmistaa nykyisin V850-mallisarjaa käytettäväksi autoteollisuudessa ja sulautetuissa järjestelmissä.Käyttökohteita ovat muun muassa sulautetut järjestelmät ja pelikonsolit:


title: NEC V800

text: UClinux on siirretty suorittimelle.


title: Burriana

text: Burriana (valenciaksi "Borriana") on kunta Valencian itsehallintoalueella Espanjassa. Burrianan asukasluku on noin 35 000 (2016).


title: Rikospaikka (ajankohtaisohjelma)

text: Rikospaikka on suomalainen rikos- ja oikeusalan ajankohtaisohjelma, jossa MTV:n rikostoimituksen päällikkö Jarkko Sipilä ja MTV:n rikostoimittaja Pekka Lehtinen keskustelevat rikos- ja oikeusalan ajankohtaisista aiheista. "Rikospaikassa" avataan myös vanhojen rikostapausten taustoja. Sarja alkoi MTV3-kanavalla 1. helmikuuta 2017. "Rikospaikka" on jatkoa Sipilän ja Lehtisen vuonna 2014 alkaneeseen MTV:n nettisarjaan "Vinkkimiehet".


title: Rikospaikka (ajankohtaisohjelma)

text: Esimmäinen tuotantokausi esitettiin keväällä 2017, toinen syksyllä 2017 ja kolmas keväällä 2018. Neljäs kausi esitetään syksyllä 2018. "Rikospaikka" esitetään keskiviikkoisin "Kymmenen uutisten" jälkeen kello 22.35. Myöhäisillan esityspaikasta huolimatta ohjelma on kerännyt hyviä katsojalukuja, parhaimmillaan lähes 300 000 katsojaa.


title: Bonaparten marssi

text: Bonaparten marssi ("March de Bonaparte", EN 1306) on Edouard Du Puyn (noin 1770–1822) 1800-luvun vaihteessa säveltämä marssi. Se tunnetaan myös nimillä "Edouard Du Puyn suomalainen armeijamarssi vuodelta 1809", "Entisen 8. Viipurin tarkk'ampujapapataljoonan kunniamarssi", "Entisen Viipurin pataljoonan marssi", "Entisen Viipurin tarkka-ampujapataljoonan kunniamarssi", "Finska armeens marsch", "Karjalan kaartin rykmentin kunniamarssi", "Karjalan prikaatin kunniamarssi", "Oravaisten marssi", "Suomen armeijan marssi", "Viipurin pataljoonan marssi" ja "Wiipurin pataljoonan kunniamarssi". Nimensä mukaisesti marssi on ollut useammankin suomalaisen joukko-osaston kunniamarssina, nykyisin Karjalan prikaatilla.


title: Arona

text: Arona on kunta Pohjois-Italiassa Novaran maakunnassa Piemonten alueella. Aronan naapurikunnat ovat Angera, Comignago, Dormelletto, Invorio, Meina, Oleggio Castello ja Paruzzaro.


title: Southcliffen tragedia

text: Southcliffen tragedia ("Southcliffe") on vuonna 2013 Channel 4:llä esitetty brittiläinen draamasarja. Tony Grisonin käsikirjoittaman ja Sean Durkinin ohjaaman sarjan tapahtumat sijoittuvat idylliseen brittiläiseen pikkukaupunkiin, jossa tapahtuu joukkomurha. Surmatyön tekijää esittänyt Sean Harris voitti sarjasta vuoden 2013 parhaan miespääosan Bafta-palkinnon.


title: Southcliffen tragedia

text: Suomessa sarja alkoi Yle TV1 -kanavalla 29. tammikuuta 2017.


title: Southcliffen tragedia

text: "Southcliffen tragedian" miljöö, Southcliffe, on fiktiivinen. Sarja kuvattiin Favershamin kaupungissa Kentissä.


title: Southcliffen tragedia

text: Useita ihmishenkiä vaatinut tragedia ja ampuja Stephen Morton (Sean Harris) ovat koko kansakunnan huulilla.


title: Southcliffen tragedia

text: Tapahtumista saapuu raportoimaan Southcliffen oma kasvatti, toimittaja David Whitehead (Rory Kinnear), jota ahdistavat myös omat lapsuusmuistot.


title: Southcliffen tragedia

text: Helsingin Sanomien Harri Römpötti kuvaili sarjaa taidokkaaksi ja sanoi, että ""Southcliffen tragedia" kehittää monitahoista kertomustaan vivahteikkaasti. Sarja on yksi viime aikojen parhaista brittituotannoista."


title: Sami Salonen

text: Sami Salonen (s. 17. huhtikuuta 1977 Turku) on suomalainen entinen jääkiekkoilija. Hän oli pelipaikaltaan keskushyökkääjä, mutta Salonen osasi pelata myös laidassa. Hän pelasi urallaan SM-liigassa yhteensä 287 runkosarja- ja neljä playoff-ottelua tehopistein 34+52=86 ja keräten 225 jäähyminuuttia. Salonen pelasi urallaan myös Ruotsissa, Norjassa, Tanskassa, Ranskassa ja Puolassa.


title: Sami Salonen

text: Salonen on Turun Palloseuran kasvatti. Hän voitti seurassa C-nuorten Suomenmestaruuden vuonna 1993 sekä B-nuorten SM-hopeaa vuosina 1994 ja 1995. Kauden 1993–1994 päätteeksi Salonen voitti myös A-nuorten SM-hopeaa. Kaudella 1994–1995 hän oli tehoilla 13+9=22 TPS:n A-nuorten paras maalintekijä Ville Mikkosen kanssa sekä toiseksi paras pistemies hänen jälkeensä. Salonen debytoi kauden aikana myös miesten peleissä pelattuaan kolme ottelua I-divisioonajoukkue Kiekko-67:ssä. Varsinaisella I-divisioonan tulokaskaudellaan 1995–1996 hän teki 37 runkosarjaottelussa tehot 13+15=28 ja kuudessa playoff-ottelussa yhden maalin. Salonen oli runkosarjassa Kiekko-67:n kolmanneksi paras pistemies. Kaudella 1996–1997 hän oli joukkueen paras pistemies ja maalintekijä tehoilla 20+17=37. Kiekko-67 putosi kuitenkin kauden päätteeksi II-divisioonaan.


title: Sami Salonen

text: Koska Kiekko-67 oli pudonnut edellisenä keväänä II-divisioonaan, Salonen pelasi kauden 1997–1998 lähes kokonaan TPS:n A-nuorissa. Hän oli tehoilla 13+27=40 joukkueen paras pistemies ja syöttäjä. Salonen sijoittui koko A-nuorten SM-liigan pistepörssissä neljänneksi. Hän voitti myös koko sarjan pudotuspelien piste- ja syöttöpörssin tehoilla 4+7=11. Salonen voitti kauden päätteeksi A-nuorten Suomenmestaruuden. Hän debytoi myös TPS:n SM-liigajoukkueessa, jossa Salonen pelasi kolme runkosarjaottelua tehden yhden syöttöpisteen sekä kolme EHL-ottelua tehden myös yhden syöttöpisteen.